title: Οδηγία 2009/71/Ευρατόμ του Συμβουλίου, της 25ης Ιουνίου 2009 , περί θεσπίσεως κοινοτικού πλαισίου για την πυρηνική ασφάλεια πυρηνικών εγκαταστάσεων

text:
               2.7.2009

               EL

               Επίσημη Εφημερίδα της Ευρωπαϊκής Ένωσης

               L 172/18

      ΟΔΗΓΊΑ 2009/71/ΕΥΡΑΤΌΜ ΤΟΥ ΣΥΜΒΟΥΛΊΟΥ

   της 25ης Ιουνίου 2009
   περί θεσπίσεως κοινοτικού πλαισίου για την πυρηνική ασφάλεια πυρηνικών εγκαταστάσεων
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως τα άρθρα 31 και 32,
   την πρόταση της Επιτροπής, που καταρτίστηκε αφού ελήφθη η γνώμη ομάδας εμπειρογνωμόνων από τα κράτη μέλη, που διόρισε η επιστημονική και τεχνική επιτροπή και αφού ζήτησε τη γνώμη της Ευρωπαϊκής Οικονομικής και Κοινωνικής Επιτροπής (1),
   τη γνώμη του Ευρωπαϊκού Κοινοβουλίου (2),
   Εκτιμώντας τα ακόλουθα:

               (1)

               Το άρθρο 2 στοιχείο β) της συνθήκης Ευρατόμ («συνθήκη») προβλέπει τη θέσπιση ομοιόμορφων κανόνων ασφάλειας για την προστασία της υγείας των εργαζομένων και του πληθυσμού.

               (2)

               Το άρθρο 30 της συνθήκης προβλέπει τη θέσπιση βασικών προτύπων εντός της Κοινότητας για την προστασία της υγείας των εργαζομένων και του πληθυσμού από τους κινδύνους που προκύπτουν από ιονίζουσες ακτινοβολίες.

               (3)

               Η οδηγία 96/29/Ευρατόμ του Συμβουλίου, της 13ης Μαΐου 1996, για τον καθορισμό των βασικών προτύπων ασφάλειας για την προστασία της υγείας των εργαζομένων και του πληθυσμού από τους κινδύνους που προκύπτουν από ιονίζουσες ακτινοβολίες (3), θεσπίζει τα βασικά πρότυπα ασφάλειας. Οι διατάξεις της εν λόγω οδηγίας έχουν συμπληρωθεί από ειδικότερη κοινοτική νομοθεσία.

               (4)

               Σύμφωνα με τη νομολογία (4) του Δικαστηρίου των Ευρωπαϊκών Κοινοτήτων («Δικαστήριο»), η Κοινότητα κατέχει αρμοδιότητες, τις οποίες μοιράζεται με τα κράτη μέλη της, στους τομείς που καλύπτονται από τη σύμβαση για την Πυρηνική Ασφάλεια (5).

               (5)

               Σύμφωνα με τη νομολογία του Δικαστηρίου, οι διατάξεις του κεφαλαίου 3 της συνθήκης που αφορά την υγεία και την ασφάλεια, αποτελούν ένα συνεκτικό σύνολο που παρέχει στην Επιτροπή σημαντικού εύρους εξουσίες με στόχο την προστασία του πληθυσμού και του περιβάλλοντος από τους κινδύνους ρύπανσης από ραδιενέργεια.

               (6)

               Σύμφωνα με τη νομολογία του Δικαστηρίου τα καθήκοντα που επιβάλλονται στην Κοινότητα με το άρθρο 2 στοιχείο β) της συνθήκης για τον καθορισμό ομοιόμορφων προτύπων ασφάλειας για την προστασία του πληθυσμού και των εργαζομένων δεν σημαίνει ότι, από τη στιγμή που έχουν καθοριστεί αυτά τα πρότυπα, ένα κράτος μέλος δεν μπορεί να προβλέπει αυστηρότερα προστατευτικά μέτρα.

               (7)

               Η απόφαση 87/600/Ευρατόμ του Συμβουλίου, της 14ης Δεκεμβρίου 1987, για τις κοινοτικές ρυθμίσεις σχετικά με την έγκαιρη ανταλλαγή πληροφοριών σε περίπτωση έκτακτης ανάγκης με ραδιολογικό παράγοντα (6) θέσπισε ένα πλαίσιο για τη γνωστοποίηση και την παροχή πληροφοριών για χρήση από τα κράτη μέλη για την προστασία του πληθυσμού σε περίπτωση έκτακτου κινδύνου από ακτινοβολίες. Η οδηγία 89/618/Ευρατόμ του Συμβουλίου, της 27ης Νοεμβρίου 1989, σχετικά με την ενημέρωση του πληθυσμού για τα εφαρμοστέα μέτρα προστασίας της υγείας και την ακολουθητέα συμπεριφορά σε περίπτωση έκτακτου κινδύνου από ακτινοβολίες (7) επέβαλε στα κράτη μέλη την υποχρέωση να ενημερώνουν τον πληθυσμό σε τέτοια περίπτωση.

               (8)

               Η εθνική ευθύνη των κρατών μελών για την πυρηνική ασφάλεια των πυρηνικών εγκαταστάσεων είναι η θεμελιώδης αρχή βάσει της οποίας αναπτύχθηκαν οι κανονιστικές ρυθμίσεις για την πυρηνική ασφάλεια σε διεθνές επίπεδο, όπως επικυρώθηκε με τη σύμβαση για την Πυρηνική Ασφάλεια. Αυτή η αρχή της εθνικής ευθύνης, καθώς και η αρχή της πρωταρχικής ευθύνης του κατόχου της άδειας για την πυρηνική ασφάλεια μιας πυρηνικής εγκατάστασης υπό την εποπτεία της εθνικής αρμόδιας ρυθμιστικής αρχής της χώρας του, θα πρέπει να αναβαθμιστούν, και ο ρόλος και η ανεξαρτησία των αρμόδιων ρυθμιστικών αρχών θα πρέπει να ενδυναμωθούν με τις διατάξεις της παρούσας οδηγίας.

               (9)

               Κάθε κράτος μέλος μπορεί να αποφασίζει για το ενεργειακό του μείγμα σύμφωνα με τις αντίστοιχες εθνικές πολιτικές του.

               (10)

               Κατά την ανάπτυξη του κατάλληλου εθνικού πλαισίου δυνάμει της παρούσας οδηγίας, λαμβάνονται υπόψη οι συνθήκες που επικρατούν σε εθνικό επίπεδο.

               (11)

               Τα κράτη μέλη έχουν ήδη εφαρμόσει μέτρα για την επίτευξη υψηλού επιπέδου πυρηνικής ασφάλειας εντός της Κοινότητας.

               (12)

               Αν και η οδηγία επικεντρώνεται στην πυρηνική ασφάλεια των πυρηνικών εγκαταστάσεων, είναι εξίσου σημαντικό να διασφαλιστεί η ασφαλής διαχείριση των αναλωθέντων πυρηνικών καυσίμων και ραδιενεργών καταλοίπων, περιλαμβανομένων και των εγκαταστάσεων αποθήκευσης και διάθεσης καταλοίπων.

               (13)

               Τα κράτη μέλη θα πρέπει να αποτιμούν, όπου ενδείκνυται, τις σχετικές θεμελιώδεις αρχές ασφαλείας που έχει θεσπίσει ο Διεθνής Οργανισμός Ατομικής Ενέργειας (8) τα οποία θα πρέπει να απαρτίζουν ένα πλαίσιο πρακτικών το οποίο θα πρέπει να λαμβάνουν υπόψη τα κράτη μέλη κατά την εφαρμογή της παρούσας οδηγίας.

               (14)

               Είναι χρήσιμο να χρησιμοποιηθεί ως βάση η διαδικασία με την οποία οι εθνικές αρχές ασφάλειας των κρατών μελών που διαθέτουν πυρηνικούς σταθμούς ηλεκτροπαραγωγής στην επικράτειά τους συνεργάσθηκαν στο πλαίσιο της Δυτικοευρωπαϊκής Ένωσης Ρυθμιστικών Αρχών στα Πυρηνικά (WENRA) και καθόρισαν πολλά επίπεδα αναφοράς ασφάλειας για τους αντιδραστήρες ισχύος.

               (15)

               Έπειτα από την πρόσκληση του Συμβουλίου για σύσταση Ομάδας Υψηλού Επιπέδου σε επίπεδο ΕΕ, η οποία καταχωρήθηκε στα συμπεράσματα του Συμβουλίου, της 8ης Μαΐου 2007, για την πυρηνική ασφάλεια και την ασφαλή διαχείριση αναλωθέντων καυσίμων και ραδιενεργών καταλοίπων, συγκροτήθηκε η Ομάδα Ευρωπαϊκών Ρυθμιστικών Αρχών σε θέματα πυρηνικής ασφάλειας (ENSREG) με την απόφαση 2007/530/Ευρατόμ της Επιτροπής, της 17ης Ιουλίου 2007, για τη σύσταση της ευρωπαϊκής ομάδας υψηλού επιπέδου για την πυρηνική ασφάλεια και τη διαχείριση καταλοίπων, (9) για να συμβάλει στην επίτευξη των στόχων της Κοινότητας στον τομέα της πυρηνικής ασφάλειας.

               (16)

               Είναι σκόπιμο να δημιουργηθεί μια ενοποιημένη δομή για τις εκθέσεις που υποβάλλουν στην Επιτροπή τα κράτη μέλη σχετικά με την εφαρμογή της παρούσας οδηγίας. Χάρη στην εκτενή πείρα των μελών της, η ENSREG θα μπορούσε να αποτελέσει πολύτιμη συμβολή στο πεδίο αυτό, διευκολύνοντας με τον τρόπο αυτόν τις διαβουλεύσεις και τη συνεργασία των εθνικών ρυθμιστικών αρχών.

               (17)

               Κατά την πέμπτη συνεδρίασή της στις 15 Οκτωβρίου 2008 η ENSREG υιοθέτησε 10 αρχές που θα πρέπει να χρησιμοποιούνται κατά την κατάρτιση οδηγίας για την πυρηνική ασφάλεια όπως σημειώνεται στα πρακτικά της με ημερομηνία 20 Νοεμβρίου 2008.

               (18)

               Τα επιτεύγματα της πυρηνικής τεχνολογίας, τα διδάγματα από την πείρα που αποκτάται κατά τη λειτουργία και την έρευνα για την ασφάλεια καθώς και οι βελτιώσεις των ρυθμιστικών πλαισίων μπορούν να έχουν τη δυναμική περαιτέρω βελτίωσης της ασφάλειας. Με τη δέσμευση για διατήρηση και βελτίωση της ασφάλειας, τα κράτη μέλη θα πρέπει να συνεκτιμήσουν τους παράγοντες αυτούς κατά την επέκταση των πυρηνικών προγραμμάτων ηλεκτροπαραγωγής τους ή όταν αποφασίζουν να χρησιμοποιήσουν την πυρηνική ενέργεια για πρώτη φορά.

               (19)

               Η εμπέδωση μιας ισχυρής νοοτροπίας ασφάλειας εντός μιας πυρηνικής εγκατάστασης αποτελεί μια από τις θεμελιώδεις αρχές διαχείρισης της ασφάλειας ώστε να επιτυγχάνεται η ασφαλής λειτουργία της.

               (20)

               Η διατήρηση και η περαιτέρω ανάπτυξη εμπειρογνωμοσύνης και δεξιοτήτων στην πυρηνική ασφάλεια θα πρέπει να βασίζονται, μεταξύ άλλων, στη διαδικασία εκμάθησης από την πείρα που έχει αποκτηθεί από τη λειτουργία κατά το παρελθόν και στις εξελίξεις στη μεθοδολογία και την επιστήμη, κατά το δοκούν.

               (21)

               Κατά το παρελθόν, πραγματοποιήθηκαν αυτοαξιολογήσεις στα κράτη μέλη σε στενή σύνδεση με διεθνείς αξιολογήσεις από ομοτίμους υπό την αιγίδα του ΔΟΑΕ, όπως οι αποστολές διεθνούς ομάδας ρυθμιστικής αξιολόγησης (IRRT) ή ενοποιημένης υπηρεσίας ρυθμιστικής αξιολόγησης (IRRS). Οι εν λόγω αυτοαξιολογήσεις πραγματοποιήθηκαν και οι επιτροπές προσκλήθηκαν από κράτη μέλη σε εθελοντική βάση με ανοικτό πνεύμα και διαφάνεια. Οι αυτοαξιολογήσεις και οι συνοδευτικές αξιολογήσεις από ομοτίμους των νομικών, κανονιστικών και οργανωτικών υποδομών θα πρέπει να αποσκοπούν στην ενίσχυση και την ενδυνάμωση του εθνικού πλαισίου των κρατών μελών, με παράλληλη αναγνώριση της εμπειρογνωμοσύνης τους για την εξασφάλιση της πυρηνικής ασφάλειας των πυρηνικών εγκαταστάσεων στο έδαφός τους. Οι αυτοαξιολογήσεις που ακολουθούνται από αξιολογήσεις από ομοτίμους δεν αποτελούν ούτε επιθεωρήσεις ούτε ελέγχους, αλλά συνιστούν έναν μηχανισμό αμοιβαίας εκμάθησης που αποδέχεται διαφορετικές προσεγγίσεις όσον αφορά την οργάνωση και τις πρακτικές μιας αρμόδιας ρυθμιστικής αρχής, εξετάζοντας παράλληλα τα θέματα κανονιστικής, τεχνικής και πολιτικής φύσεως ενός κράτους μέλους τα οποία συμβάλλουν στη διασφάλιση ενός καθεστώτος ισχυρής πυρηνικής ασφάλειας. Οι διεθνείς αξιολογήσεις από ομοτίμους θα πρέπει να αντιμετωπίζονται ως ευκαιρία για την ανταλλαγή επαγγελματικής πείρας καθώς και διδαγμάτων και ορθών πρακτικών με ανοικτό πνεύμα συνεργασίας μέσω της ανταλλαγής συμβουλών από ομοτίμους και όχι ως έλεγχοι ή ως κρίσεις. Αναγνωρίζοντας την ανάγκη ευελιξίας και καταλληλότητας όσον αφορά διάφορα υφιστάμενα συστήματα στα κράτη μέλη, τα κράτη μέλη θα πρέπει να έχουν την ευχέρεια να καθορίζουν τα μέρη των συστημάτων τους που θα υφίστανται την ειδική αξιολόγηση από προσκεκλημένους ομοτίμους, με στόχο τη συνεχώς βελτιούμενη πυρηνική ασφάλεια.

               (22)

               Σύμφωνα με το σημείο 34 της διοργανικής συμφωνίας για τη βελτίωση της νομοθεσίας (10), τα κράτη μέλη παροτρύνονται να καταρτίσουν, προς ιδία χρήση και προς όφελος της Κοινότητας, δικούς τους πίνακες, οι οποίοι να αποτυπώνουν, κατά το δυνατόν, την αντιστοιχία μεταξύ της παρούσας οδηγίας και των μέτρων μεταφοράς στο εθνικό δίκαιο, και να τους δημοσιοποιήσουν,

         ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
   ΚΕΦΑΛΑΙΟ 1

      ΣΤΟΧΟΙ, ΟΡΙΣΜΟΙ ΚΑΙ ΠΕΔΙΟ ΕΦΑΡΜΟΓΗΣ

   Άρθρο 1
   Στόχοι
   Στόχοι της οδηγίας είναι:

               α)

               να θεσπιστεί κοινοτικό πλαίσιο για τη διατήρηση και την προαγωγή της συνεχούς βελτίωσης της πυρηνικής ασφάλειας και της ρύθμισής της·

               β)

               να διασφαλιστεί ότι τα κράτη μέλη προβλέπουν κατάλληλα εθνικά μέτρα για υψηλό επίπεδο πυρηνικής ασφάλειας ώστε να προστατεύονται οι εργαζόμενοι και ο πληθυσμός από τους κινδύνους που οφείλονται στις ιονίζουσες ακτινοβολίες οι οποίες προέρχονται από πυρηνικές εγκαταστάσεις.

         Άρθρο 2
   Πεδίο εφαρμογής
   1.   Η οδηγία εφαρμόζεται στις μη στρατιωτικές πυρηνικές εγκαταστάσεις που λειτουργούν βάσει αδείας όπως ορίζεται στο άρθρο 3, παράγραφος 4 σε όλα τα στάδια που καλύπτονται από την εν λόγω άδεια.
   2.   Η παρούσα οδηγία δεν εμποδίζει τα κράτη μέλη να θεσπίζουν αυστηρότερα μέτρα ασφαλείας στο θέμα που καλύπτεται από την παρούσα οδηγία, σε συμφωνία με το κοινοτικό δίκαιο.
   3.   Η οδηγία συμπληρώνει τα βασικά πρότυπα που αναφέρονται στο άρθρο 30 της συνθήκης όσον αφορά την πυρηνική ασφάλεια των πυρηνικών εγκαταστάσεων και δεν θίγει τις διατάξεις της οδηγίας 96/29/Ευρατόμ.
   Άρθρο 3
   Ορισμοί
   Για τους σκοπούς της παρούσας οδηγίας:

               1)

               ως «πυρηνική εγκατάσταση» νοείται:

                           α)

                           εργοστάσιο εμπλουτισμού, εργοστάσιο κατασκευής πυρηνικών καυσίμων, πυρηνικός σταθμός ηλεκτροπαραγωγής, μονάδα επανεπεξεργασίας, εγκατάσταση ερευνητικού αντιδραστήρα, εγκατάσταση αποθήκευσης αναλωθέντος καυσίμου και

                           β)

                           εγκαταστάσεις αποθήκευσης ραδιενεργών καταλοίπων οι οποίες βρίσκονται στην ίδια τοποθεσία και σχετίζονται άμεσα με πυρηνικές εγκαταστάσεις που αναφέρονται στο στοιχείο α)·

               2)

               ως «πυρηνική ασφάλεια» νοείται η επίτευξη κατάλληλων συνθηκών λειτουργίας, η πρόληψη ατυχημάτων και ο μετριασμός των συνεπειών των ατυχημάτων, με αποτέλεσμα την προστασία των εργαζομένων και του πληθυσμού από κινδύνους που προκύπτουν από ιοντίζουσες ακτινοβολίες οι οποίες προέρχονται από πυρηνικές εγκαταστάσεις·

               3)

               ως «αρμόδια ρυθμιστική αρχή» νοείται αρχή ή σύστημα αρχών καθοριζόμενων στο κράτος μέλος στον ρυθμιστικό τομέα της πυρηνικής ασφάλειας των πυρηνικών εγκαταστάσεων όπως αναφέρεται στο άρθρο 5·

               4)

               ως «άδεια» νοείται κάθε νομικού χαρακτήρα έγγραφο που χορηγείται υπό τη δικαιοδοσία ενός κράτους μέλους και μεταβιβάζει την ευθύνη για την επιλογή τοποθεσίας, το σχεδιασμό, την κατασκευή, τη θέση σε λειτουργία, τη λειτουργία και τον παροπλισμό μιας πυρηνικής εγκατάστασης·

               5)

               ως «κάτοχος άδειας» νοείται νομικό ή φυσικό πρόσωπο που έχει τη γενική ευθύνη για μια πυρηνική εγκατάσταση όπως καθορίζεται σε μια άδεια.

         ΚΕΦΑΛΑΙΟ 2

      ΥΠΟΧΡΕΩΣΕΙΣ

   Άρθρο 4
   Νομικό, ρυθμιστικό και οργανωτικό πλαίσιο
   1.   Τα κράτη μέλη θεσπίζουν και διατηρούν εθνικό νομικό, ρυθμιστικό και οργανωτικό πλαίσιο (εφεξής «το εθνικό πλαίσιο») για την πυρηνική ασφάλεια των πυρηνικών εγκαταστάσεων το οποίο αναθέτει αρμοδιότητες και εξασφαλίζει το συντονισμό μεταξύ των σχετικών κρατικών φορέων. Το εθνικό πλαίσιο καθορίζει τις αρμοδιότητες όσον αφορά:

               α)

               τη θέσπιση εθνικών απαιτήσεων πυρηνικής ασφάλειας. Τα κράτη μέλη είναι αρμόδια για τον καθορισμό του τρόπου με τον οποίο θεσπίζονται και το μέσο βάσει του οποίου εφαρμόζονται·

               β)

               την παροχή συστήματος αδειοδότησης πυρηνικών εγκαταστάσεων και απαγόρευσης της λειτουργίας τους χωρίς άδεια·

               γ)

               την παροχή συστήματος εποπτείας της πυρηνικής ασφάλειας·

               δ)

               δράσεις για την επιβολή του νόμου, συμπεριλαμβανομένης της αναστολής λειτουργίας και της τροποποίησης ή της ανάκλησης μιας άδειας.

         2.   Τα κράτη μέλη μεριμνούν ώστε το εθνικό πλαίσιο να διατηρείται και εφόσον ενδείκνυται να βελτιώνεται, λαμβάνοντας υπόψη την πείρα που αποκτάται κατά τη λειτουργία, τα διδάγματα από τις μελέτες ασφάλειας των εν λειτουργία πυρηνικών εγκαταστάσεων, την εξέλιξη της τεχνολογίας και τα πορίσματα των ερευνών στον τομέα της ασφάλειας, όταν αυτά είναι σχετικά και διαθέσιμα.
   Άρθρο 5
   Αρμόδια ρυθμιστική αρχή
   1.   Τα κράτη μέλη συστήνουν και διατηρούν αρμόδια ρυθμιστική αρχή στο πεδίο της πυρηνικής ασφάλειας των πυρηνικών εγκαταστάσεων.
   2.   Τα κράτη μέλη διασφαλίζουν ότι η αρμόδια ρυθμιστική αρχή είναι λειτουργικώς διαχωρισμένη από οποιονδήποτε άλλο φορέα ή οργανισμό που σχετίζεται με την προαγωγή ή χρησιμοποίηση της πυρηνικής ενέργειας, περιλαμβανομένης της παραγωγής ηλεκτρικής ενέργειας, ούτως ώστε να διασφαλίζεται η αποτελεσματική ανεξαρτησία από αθέμιτο επηρεασμό στη λήψη ρυθμιστικών αποφάσεων.
   3.   Τα κράτη μέλη μεριμνούν ώστε να παρέχονται στην αρμόδια ρυθμιστική αρχή η νομική ισχύς, και οι ανθρώπινοι και οικονομικοί πόροι που απαιτούνται για την εκπλήρωση των υποχρεώσεών της σε συνδυασμό με το εθνικό πλαίσιο που περιγράφεται στο άρθρο 4 παράγραφος 1 με τη δέουσα προτεραιότητα στην ασφάλεια. Τούτο περιλαμβάνει τις εξουσίες και τους πόρους ώστε η αρχή αυτή:

               α)

               να επιβάλλει στον κάτοχο άδειας τη συμμόρφωση προς τις εθνικές απαιτήσεις πυρηνικής ασφάλειας και προς τους όρους της σχετικής άδειας·

               β)

               να απαιτεί την τεκμηρίωση αυτής της συμμόρφωσης, συμπεριλαμβανομένων των απαιτήσεων που καθορίζονται στις παραγράφους 2 έως 5 του άρθρου 6·

               γ)

               να επαληθεύει τη συμμόρφωση μέσω ρυθμιστικών αξιολογήσεων και επιθεωρήσεων και

               δ)

               να πραγματοποιεί ρυθμιστικές δράσεις επιβολής του νόμου, συμπεριλαμβανομένης της αναστολής λειτουργίας μιας πυρηνικής εγκατάστασης σύμφωνα με τους όρους που καθορίζονται στο εθνικό ρυθμιστικό πλαίσιο που αναφέρεται στο άρθρο 4 παράγραφος 1.

         Άρθρο 6
   Κάτοχοι αδειών
   1.   Τα κράτη μέλη μεριμνούν ώστε η κύρια ευθύνη για την πυρηνική ασφάλεια μιας πυρηνικής εγκατάστασης να παραμένει στον κάτοχο της άδειας. Η ευθύνη αυτή δεν είναι δυνατόν να μεταβιβάζεται.
   2.   Τα κράτη μέλη μεριμνούν ώστε το υπάρχον εθνικό πλαίσιο να υποχρεώνει τους κατόχους αδειών, υπό την εποπτεία της αρμόδιας ρυθμιστικής αρχής, να αξιολογούν και επαληθεύουν τακτικά και να βελτιώνουν συνεχώς, στο βαθμό που τούτο είναι λογικά εφικτό, την πυρηνική ασφάλεια των πυρηνικών εγκαταστάσεών τους με τρόπο συστηματικό και επαληθεύσιμο.
   3.   Οι αξιολογήσεις που αναφέρονται στην παράγραφο 2 περιλαμβάνουν την επαλήθευση της εφαρμογής μέτρων για την πρόληψη ατυχημάτων και τον μετριασμό των συνεπειών των ατυχημάτων, συμπεριλαμβανομένης της επαλήθευσης των φυσικών φραγμάτων προστασίας και των διοικητικών διαδικασιών προστασίας του κατόχου της άδειας, των οποίων η αστοχία μπορεί να οδηγήσει σε σημαντικής έκθεσης των εργαζομένων και του πληθυσμού σε ιονίζουσες ακτινοβολίες.
   4.   Τα κράτη μέλη μεριμνούν ώστε το υπάρχον εθνικό πλαίσιο να υποχρεώνει τους κατόχους αδειών να θεσπίζουν και να εφαρμόζουν συστήματα διαχείρισης τα οποία δίδουν τη δέουσα προτεραιότητα στην πυρηνική ασφάλεια και επιβεβαιώνονται τακτικά από την αρμόδια ρυθμιστική αρχή.
   5.   Τα κράτη μέλη μεριμνούν ώστε το υπάρχον εθνικό πλαίσιο να υποχρεώνει τους κατόχους αδειών να προβλέπουν και να διατηρούν επαρκείς οικονομικούς και ανθρώπινους πόρους για την εκπλήρωση των υποχρεώσεών τους όσον αφορά την πυρηνική ασφάλεια μιας πυρηνικής εγκατάστασης, όπως προβλέπεται στις παραγράφους 1 ως 4.
   Άρθρο 7
   Εμπειρογνωμοσύνη και δεξιότητες σε θέματα πυρηνικής ασφάλειας
   Τα κράτη μέλη μεριμνούν ώστε το υπάρχον εθνικό πλαίσιο να υποχρεώνει όλα τα μέρη να μεριμνούν για την εκπαίδευση και την κατάρτιση των μελών του προσωπικού τους που έχουν αρμοδιότητες σχετιζόμενες με την πυρηνική ασφάλεια πυρηνικών εγκαταστάσεων, προκειμένου να διατηρείται και να αναπτύσσεται περαιτέρω η εμπειρογνωμοσύνη και οι δεξιότητες σε θέματα πυρηνικής ασφάλειας.
   Άρθρο 8
   Ενημέρωση του κοινού
   Τα κράτη μέλη μεριμνούν ώστε οι εργαζόμενοι και το κοινό να ενημερώνονται σχετικά με τους κανονισμούς για την πυρηνική ασφάλεια. Η υποχρέωση αυτή περιλαμβάνει τη μέριμνα ώστε η αρμόδια ρυθμιστική αρχή να ενημερώνει επαρκώς το κοινό στα πεδία της αρμοδιότητάς της. Το κοινό ενημερώνεται σύμφωνα με την εθνική νομοθεσία και τις διεθνείς υποχρεώσεις, υπό την προϋπόθεση ότι τούτο δεν θέτει σε κίνδυνο άλλα συμφέροντα όπως, μεταξύ άλλων, την ασφάλεια, τα οποία αναγνωρίζονται στην εθνική νομοθεσία ή στις διεθνείς υποχρεώσεις.
   Άρθρο 9
   Υποβολή εκθέσεων
   1.   Για πρώτη φορά στις 22 Ιουλίου 2014 και στη συνέχεια ανά τριετία, τα κράτη μέλη υποβάλλουν στην Επιτροπή έκθεση σχετικά με την εφαρμογή της παρούσας οδηγίας, αξιοποιώντας του κύκλους επανεξέτασης και υποβολής εκθέσεων βάσει της σύμβασης για την Πυρηνική Ασφάλεια.
   2.   Με βάση τις εκθέσεις των κρατών μελών, η Επιτροπή υποβάλλει στο Συμβούλιο και στο Ευρωπαϊκό Κοινοβούλιο έκθεση για την πρόοδο εφαρμογής της παρούσας οδηγίας.
   3.   Τουλάχιστο ανά δεκαετία, τα κράτη μέλη φροντίζουν για τη διεξαγωγή περιοδικών αυτοαξιολογήσεων του εθνικού τους πλαισίου και των αρμόδιων ρυθμιστικών αρχών και απευθύνουν πρόσκληση για τη διεξαγωγή διεθνούς αξιολόγησης από ομότιμο των οικείων τμημάτων του εθνικού τους πλαισίου ή/και των αρχών με σκοπό τη συνεχώς βελτιούμενη πυρηνική ασφάλεια. Εφόσον διατίθενται, τα αποτελέσματα των αξιολογήσεων από ομοτίμους διαβιβάζονται με έκθεση προς τα κράτη μέλη και την Επιτροπή.
   ΚΕΦΑΛΑΙΟ 3

      ΤΕΛΙΚΕΣ ΔΙΑΤΑΞΕΙΣ

   Άρθρο 10
   Μεταφορά της οδηγίας
   1.   Τα κράτη μέλη θέτουν σε ισχύ της αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία μέχρι τις 22 Ιουλίου 2011. Ενημερώνουν αμέσως στην Επιτροπή σχετικά.
   Όταν τα κράτη μέλη θεσπίζουν τα εν λόγω μέτρα, αυτά περιέχουν αναφορά στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Ο τρόπος της αναφοράς καθορίζεται από τα κράτη μέλη.
   2.   Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία καθώς και όλες τις μεταγενέστερες τροποποιήσεις των εν λόγω διατάξεων.
   Άρθρο 11
   Έναρξη ισχύος
   Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   Άρθρο 12
   Αποδέκτες
   Η παρούσα οδηγία απευθύνεται στα κράτη μέλη.

      Λουξεμβούργο, 25 Ιουνίου 2009.

            Για το Συμβούλιο

            Ο Πρόεδρος

         L. MIKO

      (1)  Γνώμη της 10ης Ιουνίου 2009 (δεν δημοσιεύθηκε ακόμα στην Επίσημη Εφημερίδα).

      (2)  Γνώμη του Ευρωπαϊκού Κοινοβουλίου της 22ας Απριλίου 2009 (δεν δημοσιεύθηκε ακόμα στην Επίσημη Εφημερίδα).

      (3)  ΕΕ L 159 της 29.6.1996, σ. 1.

      (4)  C-187/87 (1988 ECR σ. 5041), C-376/90 (1992 ECR I-6180) και C-29/99 (2002 ECR I-11221).

      (5)  ΕΕ L 318 της 11.12.1999, σ. 21.

      (6)  ΕΕ L 371 της 30.12.1987, σ. 76.

      (7)  ΕΕ L 357 της 7.12.1989, σ. 31.

      (8)  Θεμελιώδη στοιχεία ασφάλειας του ΔΟΑΕ: Θεμελιώδεις αρχές ασφάλειας, IAEA Safety Standard Series αριθ. SF-1 (2006).

      (9)  ΕΕ L 195 της 27.7.2007, σ. 44.

      (10)  ΕΕ C 321 της 31.12.2003, σ. 1.


title: Οδηγία 2010/37/ΕΕ της Επιτροπής, της 17ης Ιουνίου 2010 , για τροποποίηση της οδηγίας 2008/60/ΕΚ για τη θέσπιση ειδικών κριτηρίων καθαρότητας για τα γλυκαντικά  (Κείμενο που παρουσιάζει ενδιαφέρον για τον ΕΟΧ )

text:
               18.6.2010

               EL

               Επίσημη Εφημερίδα της Ευρωπαϊκής Ένωσης

               L 152/12

         ΟΔΗΓΊΑ 2010/37/ΕΕ ΤΗΣ ΕΠΙΤΡΟΠΉΣ
   της 17ης Ιουνίου 2010
   για τροποποίηση της οδηγίας 2008/60/ΕΚ για τη θέσπιση ειδικών κριτηρίων καθαρότητας για τα γλυκαντικά
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης,
   τον κανονισμό (ΕΚ) αριθ. 1333/2008 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2008, που αφορά τα πρόσθετα τροφίμων, και ιδίως το άρθρο 30 παράγραφος 5 (1),
   Ύστερα από διαβούλευση με την Ευρωπαϊκή Αρχή για την Ασφάλεια των Τροφίμων (ΕΑΑΤ),
   Εκτιμώντας τα ακόλουθα:

               (1)

               Η οδηγία 2008/60/ΕΚ της Επιτροπής (2), για τη θέσπιση ειδικών κριτηρίων καθαρότητας για τα γλυκαντικά προβλέπει τα κριτήρια καθαρότητας για τα γλυκαντικά που χρησιμοποιούνται στα τρόφιμα, τα οποία απαριθμούνται στην οδηγία 94/35/ΕΚ του Ευρωπαϊκού Κοινοβουλίου και του Συμβουλίου, της 30ής Ιουνίου 1994, για τα γλυκαντικά που προορίζονται να χρησιμοποιηθούν στα τρόφιμα (3).

               (2)

               Η Ευρωπαϊκή Αρχή για την Ασφάλεια των Τροφίμων (ΕΑΑΤ) αξιολόγησε τις πληροφορίες για την ασφάλεια της νεοτάμης ως γλυκαντικού και ως ενισχυτικού γεύσης και διατύπωσε τη γνώμη της στις 27 Σεπτεμβρίου 2007 (4). Βάσει των προτεινόμενων χρήσεων, κρίθηκε ότι μπορεί να επιτραπεί η χρήση του εν λόγω προσθέτου τροφίμων. Κατά συνέπεια, κρίνεται αναγκαία η θέσπιση προδιαγραφών για το εν λόγω πρόσθετο τροφίμων που έχει λάβει τον αριθμό E 961.

               (3)

               Είναι αναγκαίο να ληφθούν υπόψη οι προδιαγραφές και οι αναλυτικές τεχνικές για τα πρόσθετα, όπως ορίζονται στον Codex Alimentarius, που έχει εκπονήσει η κοινή επιτροπή εμπειρογνωμόνων για τα πρόσθετα στα τρόφιμα (JECFA). Συγκεκριμένα, τα ειδικά κριτήρια καθαρότητας πρέπει να προσαρμοστούν, κατά περίπτωση, ώστε να αντικατοπτρίζουν τα όρια των διαφόρων βαρέων μετάλλων.

               (4)

               Συνεπώς, η οδηγία 2008/60/ΕΚ πρέπει να τροποποιηθεί ανάλογα.

               (5)

               Τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Το παράρτημα I της οδηγίας 2008/60/ΕΚ τροποποιείται σύμφωνα με το παράρτημα της παρούσας οδηγίας.
   Άρθρο 2
   1.   Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που απαιτούνται για τη συμμόρφωση με την παρούσα οδηγία το αργότερο έως την 31η Μαρτίου 2011. Κοινοποιούν αμέσως στην Επιτροπή το κείμενο των εν λόγω διατάξεων.
   Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Οι λεπτομερείς διατάξεις για την αναφορά αυτή καθορίζονται από τα κράτη μέλη.
   2.   Τα κράτη μέλη ανακοινώνουν στην Επιτροπή το κείμενο των κύριων διατάξεων εσωτερικού δικαίου τις οποίες θεσπίζουν στον τομέα που διέπει η παρούσα οδηγία.
   Άρθρο 3
   Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   Άρθρο 4
   Η παρούσα οδηγία απευθύνεται στα κράτη μέλη.

      Βρυξέλλες, 17 Ιουνίου 2010.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 354 της 31.12.2008, σ. 16.

      (2)  ΕΕ L 158 της 18.6.2008, σ. 17.

      (3)  ΕΕ L 237 της 10.9.1994, σ. 3.

      (4)  «Scientific opinion of the panel on Food Additives, Flavourings, Processing AIDS and Materials in Contact with Food on a request from European Commission on neotame as a sweetener and flavour enhancer.»The EFSA Journal (2007) 581, 1-43.

      ΠΑΡΑΡΤΗΜΑ
      Στο παράρτημα Ι της οδηγίας 2008/60/ΕΚ προστίθεται η ακόλουθη καταχώριση E 961 μετά την καταχώριση E 959:

                     «E 961   ΝΕΟΤΑΜΗ

                        Συνώνυμα

                     1-μεθυλεστέρας της N-[N-(3,3-διμεθυλοβουτυλο)-L-α-ασπαρτυλο]-L-φαινυλαλανίνης,
                     μεθυλεστέρας της N-[N-(3,3-διμεθυλοβουτυλο)-L-α-ασπαρτυλο]-L-φαινυλαλανίνης.

                        Ορισμός

                     Η νεοτάμη παρασκευάζεται ύστερα από αντίδραση υπό πίεση υδρογόνου της ασπαρτάμης με 3,3-διμεθυλοβουτυραλδεΰδη σε μεθανόλη με καταλύτη παλλάδιο/άνθρακα. Ακολουθεί απομόνωση και κάθαρση της ουσίας με διήθηση, όπου μπορεί να χρησιμοποιηθεί γη διατόμων. Μετά την απομάκρυνση του διαλύτη με απόσταξη, ακολουθεί έκπλυση της ουσίας με νερό, απομόνωση με φυγοκέντρηση και τελικά ξήρανση υπό κενό.

                     Αριθ. CAS:

                     165450-17-9

                     Χημική ονομασία

                     1-μεθυλεστέρας της N-[N-(3,3-διμεθυλοβουτυλο)-L-α-ασπαρτυλο]-L-φαινυλαλανίνης

                     Χημικός τύπος

                     C20H30N2O5

                     Μοριακό βάρος

                     378,47

                        Περιγραφή

                     λευκή έως υπόλευκη σκόνη

                     Δοκιμασία

                     Ελάχιστη περιεκτικότητα 97,0 % επί ξηρού

                        Αναγνώριση

                     Διαλυτότητα

                     4,75 % (κ.β.) σε 60 °C στο νερό, διαλυτό σε αιθανόλη και οξικό αιθυλεστέρα

                        Καθαρότητα

                     Περιεκτικότητα σε νερό

                     5 % κατ’ ανώτατο όριο (Karl Fischer, μέγεθος δείγματος 25 ± 5mg)

                     pH

                     5,0 – 7,0 (υδατικό διάλυμα 0,5 %)

                     Περιοχή τήξης

                     81 °C έως 84 °C

                     N-[(3,3-διμεθυλοβουτυλο)-L-α-ασπαρτυλο]-L-φαινυλαλανίνη

                     1,5 % κατ’ ανώτατο όριο

                     Μόλυβδος

                     1 mg/kg κατ’ ανώτατο όριο»


Avis juridique important

|

31976L0371

Πρώτη οδηγία 76/371/ΕΟΚ της Επιτροπής της 1ης Μαρτίου 1976 περί καθορισμού κοινοτικών τρόπων δειγματοληψίας για τον επίσημο έλεγχο των ζωοτροφών

Επίσημη Εφημερίδα αριθ. L 102 της 15/04/1976 σ. 0001 - 0007 Φινλανδική ειδική έκδοση: Κεφάλαιο 3 τόμος 7 σ. 0041  Ελληνική ειδική έκδοση: Κεφάλαιο 03 τόμος 15 σ. 0025  Σουηδική ειδική έκδοση: Κεφάλαιο 3 τόμος 7 σ. 0041  Ισπανική ειδική έκδοση: Κεφάλαιο 03 τόμος 10 σ. 0037  Πορτογαλική ειδική έκδοση : Κεφάλαιο 03 τόμος 10 σ. 0037

ΠΡΩΤΗ ΟΔΗΓΙΑ ΤΗΣ ΕΠΙΤΡΟΠΗΣ της 1ης Μαρτίου 1976 περί  καθορισμού κοινοτικών τρόπων λήψεως δειγμάτων για τον επίσημο έλεγχο  των ζωοτροφών - (76/371/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ  ΚΟΙΝΟΤΗΤΩΝ,Έχοντας υπόψη:τη συνθήκη περί ιδρύσεως της Ευρωπαϊκής  Οικονομικής Κοινότητος,την οδηγία του Συμβουλίου της 20ής Ιουλίου  1970 περί εισαγωγής κοινοτικών τρόπων λήψεως δειγμάτων και μεθόδων  αναλύσεως για τον επίσημο έλεγχο των ζωοτροφών (1), όπως  τροποποιήθηκε τελευταία με την πράξη προσχωρήσεως (2), και ιδίως το  άρθρο 2,(1) ΕΕ αριθ. Ν 170 της 3.8.1970, σ. 2.(2) ΕΕ αριθ. Ν 73 της  27.3.1972, σ. 14.Εκτιμώντας:ότι η παραπάνω οδηγία προβλέπει ότι οι  επίσημοι έλεγχοι των ζωοτροφών, για να διαπιστωθεί αν τηρούνται οι  όροι οι οποίοι καθορίζονται με τις νομοθετικές κανονιστικές και  διοικητικές διατάξεις και που αφορούν την ποιότητα και τη σύνθεση των  ζωοτροφών, πραγματοποιούνται σύμφωνα με τους κοινοτικούς τρόπους  λήψεως δειγμάτων και τις μεθόδους αναλύσεως ότι πρέπει να  καθορισθούν σε πρώτο στάδιο οι τρόποι λήψεως δειγμάτων για τον έλεγχο  των συστατικών των ζωοτροφών και των προσθέτων αυτών, καθώς και για  τον έλεγχο των ανεπιθυμήτων ουσιών και προϊόντων, με εξαίρεση τα  κατάλοιπα των παρασιτοκτόνων και των μικροοργανισμών, τους οποίους οι  τροφές αυτές δύνανται να περιέχουν ότι τα μέτρα τα οποία  προβλέπονται στην παρούσα οδηγία είναι σύμφωνα με τη γνώμη της  Μόνιμης Επιτροπής Ζωοτροφών,ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:ρθρο 1Τα  κράτη μέλη ορίζουν ότι η λήψη των δειγμάτων για τους επισήμους  ελέγχους των ζωοτροφών, σε ό,τι αφορά τον προσδιορισμό των συστατικών  τους, των προσθέτων και των ουσιών και προϊόντων που είναι  ανεπιθύμητα, με εξαίρεση τα κατάλοιπα των παρασιτοκτόνων και των  μικροοργανισμών, πραγματοποιούνται σύμφωνα με τους τρόπους οι οποίοι  περιγράφονται στο παράρτημα της παρούσας οδηγίας.ρθρο 2Τα κράτη  μέλη θέτουν σε ισχύ, το αργότερο την 1η Ιανουαρίου 1977, τις  νομοθετικές, κανονιστικές και διοικητικές διατάξεις που είναι  αναγκαίες για να συμμορφωθούν με τις διατάξεις της παρούσας οδηγίας.  Ενημερώνουν αμέσως σχετικά την Επιτροπή.ρθρο 3Η παρούσα οδηγία  απευθύνεται στα κράτη μέλη.Έγινε στις Βρυξέλλες, την 1η Μαρτίου  1976. Για την ΕπιτροπήP. J. LARDINOISΜέλος της  ΕπιτροπήςΠΑΡΑΡΤΗΜΑΤΡΟΠΟΙ ΛΗΨΕΩΣ ΔΕΙΓΜΑΤΩΝ1. ΑΝΤΙΚΕΙΜΕΝΟ ΚΑΙ ΤΟΜΕΑΣ  ΕΦΑΡΜΟΓΗΣΤα δείγματα τα οποία προορίζονται για τους επισήμους  ελέγχους των ζωοτροφών σε ό,τι αφορά την ποιότητά τους και τη σύνθεσή  τους λαμβάνονται σύμφωνα με τις μεθόδους που υποδεικνύονται παρακάτω.  Τα κατά τον τρόπο αυτό αποκτηθέντα δείγματα θεωρούνται ως  αντιπροσωπευτικά των παρτίδων.2. ΥΠΑΛΛΗΛΟΙ ΥΠΕΥΘΥΝΟΙ ΓΙΑ ΤΗ  ΔΕΙΓΜΑΤΟΛΗΨΙΑΗ δειγματοληψία γίνεται από υπαλλήλους  εξουσιοδοτημένους για το σκοπό αυτό από τα κράτη μέλη.3.  ΟΡΙΣΜΟΙΠρτίδα: Ποσότης προϊόντων τα οποία αποτελούν μία ενότητα και  τα οποία θεωρείται ότι έχουν ομοιόμορφα χαρακτηριστικά.Στοιχειώδες  δείγμα: Ποσότης λαμβανομένη σε ένα σημείο της παρτίδας.Ολικό δείγμα:  Σύνολο στοιχειωδών δειγμάτων τα οποία λαμβάνονται από την ίδια  παρτίδα.Μειωμένο δείγμα: Αντιπροσωπευτικό τμήμα του ολικού  δείγματος, το οποίο λαμβάνεται με μείωση αυτού.Τελικό δείγμα: Τμήμα  του μειωμένου δείγματος ή του ολικού δείγματος το οποίο έχει γίνει  ομοιογενές.4. ΣΥΣΚΕΥΕΣ4.1. Οι συσκευές οι οποίες προορίζονται για  τη δειγματοληψία πρέπει να κατασκευάζονται από υλικά τα οποία δεν  μολύνουν τα προς δειγματοληψία προϊόντα. Οι συσκευές αυτές δύνανται  να εγκριθούν από τα κράτη μέλη.4.2 Προτεινόμενες συσκευές για τη  δειγματοληψία των στερεών τροφών.4.2.1. Δειγματοληψία διά  χειρός4.2.1.1. Σπάτουλα με πλατύ πυθμένα και κάθετα χείλη.4.2.1.2.  Δειγματολήπτης με μακρύ αυλό ή χωρισμένος σε διαμερίσματα. Οι  διαστάσεις του δειγματολήπτου πρέπει να έχουν προσαρμοσθεί ανάλογα με  τα χαρακτηριστικά της παρτίδας (βάθος δοχείου, διαστάσεις σάκκου  κλπ.) και το μέγεθος των τεμαχιδίων που συνιστούν τη ζωοτροφή.4.2.2.  Μηχανική δειγματοληψίαΕγκεκριμένες μηχανικές συσκευές δύνανται να  χρησιμοποιηθούν για τη δειγματοληψία των κινουμένων ζωοτροφών.4.2.3.  Διαχωριστής (diviseur)Συσκευές που προορίζονται για τη διαίρεση του  δείγματος σε ίσα περίπου τμήματα δύνανται να χρησιμοποιηθούν για τα  στοιχειώδη δείγματα καθώς και για την παρασκευή των μειωμένων και  τελικών δειγμάτων.5. ΠΟΣΟΤΙΚΕΣ ΑΠΑΙΤΗΣΕΙΣ5.Α. Για τους ελέγχους των  ουσιών ή των προϊόντων που κατανέμονται ομοιόμορφα μέσα στις  ζωοτροφές.5.Α.1. ΠαρτίδαΤο μέγεθος της παρτίδας πρέπει να είναι  τέτοιο ώστε να είναι δυνατή η δειγματοληψία από όλα τα τμήματα που  την αποτελούν.5.Α.2. Στοιχειώδη δέιγματα5.Α.2.1. Μη συσκευασμένες  ζωοτροφές (χύμα):  //  Ελάχιστος αριθμός στοιχειωδών  δειγμάτων:5.Α.2.1.1. Παρτίδες που δεν υπερβαίνουν τους 2,5 τόννους   //  75.Α.2.1.2. Παρτίδες άνω των 2,5 τόννων  //  *του γινομένου του  αριθμού των τόννων που αποτελούν την παρτίδα επί 20(α),περιορίζεται  σε ένα μέγιστο 40 στοιχειωδών δειγμάτων5.Α.2.2. Συσκευασμένες  ζωοτροφές:  //  Ελάχιστος αριθμός συσκευασιών (δεμάτων) για  δειγματοληψία (β):5.Α.2.2.1. Συσκευασίες με περιεχόμενο ανώτερο του  ενός χιλιογράμμου:5.Α.2.2.1.1. Παρτίδες αποτελούμενες από 1 μέχρι 4  συσκευασίες.  //  Όλες οι συσκευασίες5.Α.2.2.1.2. Παρτίδες  αποτελούμενες από 5 μέχρι 16 συσκευασίες  //  45.Α.2.2.1.3. Παρτίδες  αποτελούμενες από περισσότερες των 16 συσκευασιών  //  *του αριθμού  των συσκευασιών που αποτελούν την παρτίδα (α), περιορίζεται σε ένα  μέγιστο 20 συσκευασιών(α) Όταν ο αριθμός που προκύπτει είναι  κλασματικός στρογγυλοποιείται στον αμέσως επόμενο ακέραιο.5.Α.2.2.2.  Συσκευασίες των οποίων το περιεχόμενο δεν υπερβαίνει το ένα  χιλιόγραμμο  //  45.Α.2.3. Υγρές ή ημίρρευστες ζωοτροφές:  //    Ελάχιστος αριθμός δοχείων δια δειγματοληψία (β):(β) Για τις  συσκευασίες ή τα δοχεία των οποίων το περιεχόμενο δεν υπερβαίνει το  ένα χλγρ. ή το ένα λίτρο καθώς και για τις πλάκες που προορίζονται  για να λείχονται από τα ζώα και των οποίων το μοναδιαίο βάρος δεν  υπερβαίνει το ένα χιλιόγραμμο, το περιεχόμενο μιας αρχικής  συσκευασίας ή ενός αρχικού δοχείου ή μία πλάκα αποτελεί ένα  στοιχειώδες δείγμα.5.Α.2.3.1. Δοχεία με περιεχόμενο ανώτερο του ενός  λίτρου:5.Α.2.3.1.1. Παρτίδες αποτελούμενες από 1 μέχρι 4 δοχεία  //   Όλα τα δοχεία5.Α.2.3.1.2. Παρτίδες αποτελούμενες από 5 μέχρι 16  δοχεία  //  45.Α.2.3.1.3. Παρτίδες αποτελούμενες από περισσότερα των  16 δοχείων  //  *του αριθμού των δοχείων που αποτελούν την παρτίδα  (α), ανώτατο όριο 20 δοχείων(α) Όταν ο αριθμός που προκύπτει είναι  κλασματικός στρογγυλοποιείται στον αμέσως επόμενο ακέραιο.5.Α.2.3.2.  Δοχεία των οποίων το περιεχόμενο δεν υπερβαίνει το ένα λίτρο  //   45.Α.2.4. Πλάκες ανοργάνων αλάτων και ζωοτροφών οι οποίες  προορίζονται για να λείχονται από τα ζώα.  //  Ελάχιστος αριθμός  πλακών για δειγματοληψία (β):(β) Για τις συσκευασίες ή τα δοχεία των  οποίων το περιεχόμενο δεν υπερβαίνει το ένα χλγρ. ή το ένα λίτρο  καθώς και για τις πλάκες που προορίζονται για να λείχονται από τα ζώα  και των οποίων το μοναδιαίο βάρος δεν υπερβαίνει το ένα χιλιόγραμμο,  το περιεχόμενο μιας αρχικής συσκευασίας ή ενός αρχικού δοχείου ή μία  πλάκα αποτελεί ένα στοιχειώδες δείγμα.Μία πλάκα για κάθε μερίδα 25  μονάδων, με ανώτατο όριο 4 πλακών5.Α.3. Ολικό δείγμαΑπαιτείται μόνο  ένα ολικό δείγμα κατά παρτίδα. Το σύνολο της μάζας ή του όγκου των  στοιχειωδών δειγμάτων που προορίζονται για να σχηματίζουν το ολικό  δείγμα δεν δύναται να είναι μικρότερο των παρακάτω  ποσοτήτων:5.Α.3.1. Μη συσκευασμένες ζωοτροφές  //  4  χιλιόγραμμα5.Α.3.2. Συσκευασμένες ζωοτροφές:5.Α.3.2.1. Συσκευασίες  για περιεχόμενο ανώτερο του ενός χιλιογράμμου  //  4  χιλιόγραμμα5.Α.3.2.2. Συσκευασίες για περιεχόμενο που δεν υπερβαίνει  το 1 χιλιόγραμμο  //  Βάρος του περιεχομένου 4 αρχικών  συσκευασιών5.Α.3.3. Υγρές ή ημίρρευστες ζωοτροφές:5.Α.3.3.1. Δοχεία  για περιεχόμενο άνω του ενός λίτρου  //  4 λίτρα5.Α.3.3.2. Δοχεία  για περιεχόμενο που δεν υπερβαίνει το ένα λίτρο  //  Όγκος του  περιεχομένου 4 αρχικών δοχείων5.Α.3.4. Πλάκες ανοργάνων αλάτων και  ζωοτροφών που προορίζονται για να λείχονται από τα ζώα:5.Α.3.4.1.  Των οποίων το μοναδιαίο βάρος είναι ανώτερο του ενός χιλιογράμμου  //   4 χιλιόγραμμα5.Α.3.4.2. Των οποίων το μοναδιαίο βάρος δεν υπερβαίνει  το ένα χιλιόγραμμο  //  Βάρος 4 αρχικών κύβων ή λίθων5.Α.4. Τελικά  δείγματαΑπό το ολικό δείγμα, εφόσον είναι αναγκαίο μετά από τη  μείωση, θα δημιουργηθούν τα τελικά δείγματα. Απαιτείται η ανάλυση  ενός τουλάχιστον τελικού δείγματος. Η μάζα ή ο όγκος του τελικού  δείγματος που προορίζεται για ανάλυση δεν δύναται να είναι κατώτερα  των παρακάτω ποσοτήτων:Στερεές ζωοτροφές  //  500 γραμμάριαΥγρές ή  ημίρρευστες ζωοτροφές  //  500 χιολιοστόλιτρα5.Β. Για τους ελέγχους  των ανεπιθυμήτων ουσιών ή προϊόντων που δύνανται να κατανεμηθούν  ανομοιόμορφα στις τροφές όπως οι αφλατοξίνες, το σκληρωτό του μύκητος  Claviceps purpurea (ergot), οι σπόροι του Κρότωνος (ρετσινολαδιάς ή  κίκεως,) (Ricinus communis), οι σπόροι του κρατάλου στις απλές τροφές  (γ)(γ) Οι μέθοδοι που προβλέπονται στο σημείο 5.Α. εφαρμόζονται για  τον έλεγχο των αφλατοξινών, του σκληρωτίου της εργοτιάσεως, των  σπόρων της ρετσινολαδιάς (κίκεως) και του κροτάλου στις πλήρεις και  συμπληρωματικές τροφές.5.Β.1. Παρτίδα: βλέπε 5.Α.1.5.Β.2.  Στοιχειώδη δείγματα5.Β.2.1. Μη συσκευασμένες ζωοτροφές:βλέπε  5.Α.2.1.5.Β.2.2. Συσκευασμένες ζωοτροφές:  //  Ελάχιστος αριθμός  συσκευασιών για δειγματοληψία:5.Β.2.2.1. Παρτίδες αποτελούμενες από  1 μέχρι 4 συσκευασίες  //  Όλες οι συσκευασίες5.Β.2.2.2. Παρτίδες  αποτελούμενες από 5 μέχρι 16 συσκευασίες  //  45.Β.2.2.3. Παρτίδες  αποτελούμενες από περισσότερες των 16 συσκευασιών  //  *του αριθμού  των συσκευασιών που αποτελούν την παρτίδα (α), με ανώτατο όριο 40  συσκευασιών(α) Όταν ο αριθμός που προκύπτει είναι κλασματικός  στρογγυλοποιείται στον αμέσως επόμενο ακέραιο.5.Β.3. Ολικά  δείγματαΟ αριθμός των ολικών δειγμάτων θα ποικίλλει ανάλογα με το  μέγεθος της παρτίδας. Η μάζα των στοιχειωδών δειγμάτων που  προορίζονται για τον σχηματισμό κάθε ολικού δείγματος δεν μπορεί να  είναι κατώτερη των 4 χιλιογράμμων5.Β.3.1. Μη συσκευασμένες  ζωοτροφέςΜέγεθος παρτίδας σε τόννους:  //  Ελάχιστος αριθμός ολικών  δειγμάτων κατά παρτίδα:Μέχρι 1  //  1Περισσότεροι του ενός και  μέχρι 10  //  2Περισσότεροι των 10 και μέχρι 40  //  3Περισσότεροι  των 40  //  45.Β.3.2. Συσκευασμένες ζωοτροφές, αριθμός συσκευασιών  οι οποίες αποτελούν την παρτίδα:  //  Ελάχιστος αριθμός ολικών  δειγμάτων κατά παρτίδα:Από 1 μέχρι 16  //  1Από 17 μέχρι 200  //   2Από 201 μέχρι 800  //  3νω των 800  //  45.Β.4. Τελικά  δείγματαΑπό κάθε ολικό δείγμα κατόπιν μειώσεως θα δημιουργηθούν τα  τελικά δείγματα. Απαιτείται η ανάλυση ενός τουλάχιστον τελικού  δείγματος κατά ολικό δείγμα. Η μάζα του τελικού δείγματος που  προορίζεται για ανάλυση δεν δύναται να είναι κατώτερη των 500  γραμμαρίων.6. ΟΔΗΓΙΕΣ ΠΟΥ ΑΦΟΡΟΥΝ ΤΗ ΛΗΨΗ, ΤΗΝ ΠΑΡΑΣΚΕΥΗ ΚΑΙ ΤΗ  ΣΥΣΚΕΥΑΣΙΑ ΤΩΝ ΔΕΙΓΜΑΤΩΝ6.1. ΓενικότητεςΤα δείγματα πρέπει να  ληφθούν και να παρασκευασθούν όσο το δύνατό γρηγορότερα, λαμβανομένων  υπόψη των απαραίτητων προφυλάξεων για την αποφυγή αλλοιώσεως ή  μολύνσεως του προϊόντος. Τα εργαλεία καθώς και οι επιφάνειες και τα  δοχεία στα οποία θα τοποθετηθούν τα δείγματα πρέπει να είναι καθαρά  και ξηρά.6.2. Στοιχειώδη δείγματα6.2.Α. Προοριζόμενα για τους  ελέγχους των ουσιών ή των προϊόντων τα οποία κατανέμονται ομοιόφορφα  στις ζωοτροφέςΤα στοιχειώδη δείγματα πρέπει να λαμβάνονται «στην  τύχη» από το σύνολο της παρτίδας. Οι μάζες ή οι όγκοι τους πρέπει να  είναι περίπου ίσοι.6.2.Α.1. Μη συσκευασμένες ζωοτροφέςΗ παρτίδα  διαιρείται συμβολικά σε ίσα περίπου τμήματα. Διαλέγεται στην τύχη  ένας αριθμός τμημάτων ο οποίος ανταποκρίνεται στον αριθμό των  στοιχειωδών δειγμάτων τα οποία προβλέπονται στο 5.Α.2. και λαμβάνεται  τουλάχιστον ένα δείγμα από κάθε τμήμα αυτών.Ενδεχομένως γίνεται  δειγματοληψία κατά τη μετακίνηση της παρτίδας (φόρτωση ή  εκφόρτωση)6.2.Α.2. Συσκευασμένες ζωοτροφέςΕπειδή ο απαιτούμενος  αριθμός των προς δειγματοληψία συσκευασιών είναι καθορισμένος όπως  αναφέρεται στο 5.Α.2., λαμβάνεται δείγμα από ένα τμήμα του  περιεχομένου κάθε συσκευασίας με ένα δειγματολήπτη ή μία σπάτουλα.  Ενδεχομένως τα δείγματα λαμβάνονται μετά τη χωριστή εκκένωση των  συσκευασιών.6.2.Α.3. Υγρές ή ημίρευστες ζωοτροφές ομογενείς ή  δυνάμενες να ομογενοποιηθούν.6.2.Α.4. Υγρές ή ημίρρευστες ζωοτροφές  μη δυνάμενες να ομογενοποιηθούνΕπειδή ο αριθμός των δοχείων που  απαιτείται για τη δειγματοληψία είναι καθορισμένος, όπως αναφέρεται  στο 5.Α.2, τα δείγματα λαμβάνονται από διάφορα επίπεδα.Τα δείγματα  δύνανται να ληφθούν επίσης κατά τη μετάγγιση του προϊόντος αφού  απομακρυνθεί το πρώτο μέρος:Στις δύο περιπτώσεις, ο ολικός όγκος των  δειγμάτων δεν πρέπει να είναι κατώτερος των 10 λίτρων.6.2.Α.5.  Πλάκες ανοργάνων αλάτων και ζωοτροφών που προορίζονται για να  λείχονται από τα ζώαΕπειδή ο αριθμός των πλακών που απαιτούνται για  τη δειγματοληψία είναι καθορισμένος, όπως αναφέρεται στο 5.Α.2.,  λαμβάνεται για δείγμα ένα τμήμα από κάθε πλάκα.6.2.Β. Προοριζόμενα  για τον έλεγχο των ανεπιθυμήτων ουσιών ή προϊόντων που δύνανται να  κατανεμηθούν ανομοιόμορφα στις ζωοτροφές όπως οι αφλατοξίνες, το  σκληρώτιο εργοτιάσεως (ergot), οι σπόροι του Κρότωνος (κίκεως), οι  σπόροι του κροτάλου στις απλές τροφέςΗ παρτίδα διαιρείται συμβολικά  σε έναν αριθμό τμημάτων περίπου ίσων ο οποίος αντιστοιχεί σε εκείνον  των ολικών δειγμάτων που αναφέρονται στο 5.Β.3. Όταν ο αριθμός αυτός  είναι ανώτερος του ένα, ο ολικός αριθμός των στοιχειωδών δειγμάτων  που προβλέπονται στο 5.Β.2. κατανέμεται κατά τρόπο περίπου ίσο στα  διάφορα τμήματα. Πραγματοποιούνται κατόπιν δειγματοληψίες μαζών  περίπου ίσων (δ), έτσι ώστε η ολική μάζα των δειγμάτων του κάθε  τμήματος να μην είναι κατώτερη της ελαχίστης ποσότητος των 4  χιλιογράμμων που απαιτείται για κάθε ολικό δείγμα. Τα στοιχειώδη  δείγματα που προέρχονται από διάφορα τμήματα δεν πρέπει να  αθροίζονται.(δ) Στην περίπτωση των συσκευασμένων ζωοτροφών,  λαμβάνεται ένα τμήμα του περιεχομένου των προς δειγματοληψία  συσκευασιών με ένα δειγματολήπτη ή μία σπάτουλα, ενδεχομένως αφού  έχουν εκκενωθεί χωριστά οι συσκευασίες.6.3. Παρασκευή των ολικών  δειγμάτων6.3.Α. Που προορίζονται για τους ελέγχους των ουσιών ή  προϊόντων που κατανέμονται ομοιόμορφα στις ζωοτροφέςΣυγκεντρώνονται  τα στοιχειώδη δείγματα για να σχηματίσουν ένα μόνο ολικό  δείγμα.6.3.Β. Που προορίζονται για τους ελέγχους των ανεπιθυμήτων  ουσιών ή προϊόντων που δύνανται να κατανεμηθούν ανομοιόμορφα στις  ζωοτροφές όπως οι αφλατοξίνες, το σκληρώτιο της εργοτιάσεως  (ergot),οι σπόροι του Κρότωνος (κίκεως), οι σπόροι του κροτάλου στις  απλές τροφέςΣυγκεντρώνονται τα στοιχειώδη δείγματα τα οποία είναι  σχετικά με κάθε τμήμα της παρτίδας και σχηματίζεται ο αριθμός των  ολικών δειγμάτων που προβλέπεται στο 5.Β.3., μεριμνώντας να είναι  εμφανής η προέλευση κάθε δείγματος.6.4. Παρασκευή των τελικών  δειγμάτωνΑνακατεύεται με επιμέλεια κάθε ολικό δείγμα για να ληφθεί  ομογενοποιημένο δείγμα (ε). Αν είναι αναγκαίο, το ολικό δείγμα  μειώνεται για τον σκοπό αυτό μέχρι 2 χιλιόγραμμα ή 2 λίτρα  τουλάχιστον (μειωμένο δείγμα) είτε με ένα μηχανικό διαχωριστή είτε με  τη μέθοδο των τετάρτων.(ε) Εάν είναι αναγκαίο, τα συσσωματώματα  θραύονται χωριστά για κάθε ολικό δείγμα (αφού διαχωρισθούν  ενδεχομένως από τη μάζα, ενσωματόνονται πάλι στο  σύνολο).Παρασκευάζονται κατόπιν τουλάχιστον τρία τελικά δείγματα τα  οποία έχουν περίπου την αυτή μάζα ή τον αυτό όγκο και τα οποία  ανταποκρίνονται στις ποσοτικές απαιτήσεις που αναφέρονται στο 5.Α.4.  ή 5.Β.4. Κάθε δείγμα εισάγεται σε ένα κατάλληλο δοχείο. Λαμβάνονται  όλες οι απαραίτητες προφυλάξεις για να αποφευχθεί κάθε μεταβολή της  συνθέσεως του δείγματος ή κάθε μόλυνση ή αλλοίωση δυναμένη να επέλθει  κατά τη μεταφορά ή την εναποθήκευση.6.5. Συσκευασία των τελικών  δειγμάτωνΤα συσκευσμένα δοχεία σφραγίζονται και επικολλάται η  ετικέτα (η ετικέτα πρέπει να είναι ενσωματωμένη στο σφράγισμα), έτσι  ώστε να είναι αδύνατη η διάνοιξή τους χωρίς καταστροφή του  σφραγίσματος.7. ΠΡΑΚΤΙΚΟ ΔΕΙΓΜΑΤΟΛΗΨΙΑΣΓια κάθε λήψη δειγμάτων  συντάσσεται πρακτικό δειγματοληψίας το οποίο επιτρέπει την  αναγνώριση, χωρίς αμφιβολία, της παρτίδας από την οποία έγινε η  δειγματοληψία.8. ΠΡΟΟΡΙΣΜΟΣ ΤΩΝ ΔΕΙΓΜΑΤΩΝΓια κάθε ολικό δείγμα  πρέπει να αποστέλλεται, το ταχύτερο δυνατόν, στο εξουσιοδοτημένο για  τη διενέργεια αναλύσεων εργαστήριο, ένα τουλάχιστον τελικό δείγμα με  τις απαραίτητες για την ανάλυση ενδείξεις.


Avis juridique important

|

31977L0796

Οδηγία 77/796/EOK του Συμβουλίου της 12ης Δεκεμβρίου 1977 περί της αμοιβαίας αναγνωρίσεως των διπλωμάτων πιστοποιητικών και άλλων τίτλων των οδικών μεταφορέων εμπορευμάτων και μεταφορέων επιβατών και περί των μέτρων προς διευκόλυνση της πραγματικής ασκήσεως του δικαιώματος εγκαταστάσεως των μεταφορέων αυτών

Επίσημη Εφημερίδα αριθ. L 334 της 24/12/1977 σ. 0037 - 0039 Ελληνική ειδική έκδοση: Κεφάλαιο 06 τόμος 2 σ. 0011  Ισπανική ειδική έκδοση: Κεφάλαιο 07 τόμος 2 σ. 0089  Πορτογαλική ειδική έκδοση : Κεφάλαιο 07 τόμος 2 σ. 0089

ΟΔΗΓΙΑ ΤΟΥ ΣΥΜΒΟΥΛΙΟΥ της 12ης Δεκεμβρίου 1977 περί της αμοιβαίας αναγνωρίσεως των διπλωμάτων, πιστοποιητικών και άλλων τίτλων των οδικών μεταφορέων εμπορευμάτων και μεταφορέων επιβατών και περί των μέτρων προς διευκόλυνση της πραγματικής ασκήσεως  του δικαιώματος εγκαταστάσεως των μεταφορέων αυτώνΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως τα άρθρα 49, 57 και 235,  την πρόταση της Επιτροπής,  τη γνώμη της Συνελεύσεως(1),  τη γνώμη της Οικονομικής και Κοινωνικής Επιτροπής(2),  Εκτιμώντας:  ότι το Συμβούλιο με τις οδηγίες αυτού 74/561/ΕΟΚ(3) και 74/562/ΕΟΚ(4)θέσπισε ορισμένους όρους προσβάσεως στα επαγγέλματα των οδικών μεταφορέων εμπορευμάτων και μεταφορέων επιβατών, στον τομέα των εθνικών και διεθνών μεταφορών και ότι πρέπει να  εξασφαλισθεί για τις δραστηριότητες, που καλύπτονται από τις οδηγίες αυτές, η αμοιβαία αναγνώριση των διπλωμάτων, πιστοποιητικών και άλλων τίτλων μεταφορέως- ότι οι επιχειρήσεις, που αναφέρονται στις ανωτέρω οδηγίες αφορούν την παρούσα οδηγία, μόνο εφ' όσον πρόκειται περί εταιριών κατά την έννοια του άρθρου 58 της συνθήκης- ότι για την πρόσβαση στις εν λόγω δραστηριότητες σε Κράτος μέλος υποδοχής πρέπει να γίνεται δεκτή ως επαρκής απόδειξη εντιμότητος και οικονομικής ικανότητος η υποβολή καταλλήλων εγγράφων που χορηγούνται από αρμοδία αρχή της χώρας καταγωγής ή προελεύσεως  του μεταφορέως- ότι ως προς την επαγγελματική ικανότητα, η βεβαίωση, η οποία χορηγείται βάσει των κοινοτικών διατάξεων περί της προσβάσεως στο επάγγελμα του μεταφορέως πρέπει να αναγνωρίζεται από το Κράτος μέλος υποδοχής ως επαρκής απόδειξη- ότι, κατά το μέτρο που τα Κράτη μέλη εξαρτούν και για τους μισθωτούς την ανάληψη ή την άσκηση των δραστηριοτήτων, οι οποίες καλύπτονται από την παρούσα οδηγία, από επαγγελματικές γνώσεις και ικανότητες, η οδηγία αυτή πρέπει να εφαρμόζεται επίσης και επί  της κατηγορίας αυτής των προσώπων- ότι πρέπει για τον λόγο αυτό να εφαρμόζονται και επί των μισθωτών οι διατάξεις, οι οποίες προβλέπονται ως προς την απόδειξη εντιμότητος και μη πτωχεύσεως,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  1. Τα Κράτη μέλη λαμβάνουν τα μέτρα τα οποία καθορίζονται από την παρούσα οδηγία, όσον αφορά την εγκατάσταση στην επικράτειά τους των φυσικών προσώπων και των εταιριών που αναφέρονται στο κεφάλαιο 1 του γενικού προγράμματος για την κατάργηση  των περιορισμών στην ελευθερία εγκαταστάσεως για τις δραστηριότητες που αναφέρονται στο άρθρο 2.  2. Η παρούσα οδηγία εφαρμόζεται επίσης στους υπηκόους των Κρατών μελών, οι οποίοι, δυνάμει του κανονισμού του Συμβουλίου αριθ. 1612/68/ΕΟΚ της 15 Οκτωβρίου 1968 περί της ελεύθερης κυκλοφορίας των εργαζομένων εντός της Κοινότητος (5)πρόκειται να ασκήσουν  ως μισθωτοί τις δραστηριότητες που αναφέρονται στο άρθρο 2.   Άρθρο 2  Η παρούσα οδηγία εφαρμόζεται στις δραστηριότητες που διέπονται από τις οδηγίες 74/561/ΕΟΚ και 74/562/ΕΟΚ.   Άρθρο 3  1. Με την επιφύλαξη των παραγράφων 2 και 3, Κράτος μέλος υποδοχής δέχεται για την ανάληψη μιας από τις δραστηριότητες, που αναφέρονται στο άρθρο 2, ως επαρκή απόδειξη εντιμότητος ή μη πτωχεύσεως, την προσαγωγή αποσπάσματος ποινικού μητρώου ή  ελλείψει τούτου, ισοδυνάμου εγγράφου που εκδίδεται από την αρμοδία δικαστική ή διοικητική αρχή της χώρας καταγωγής ή προελεύσεως του μεταφορέως, από τα οποία προκύπτει ότι ικανοποιούνται οι απαιτήσεις αυτές.  2. Όταν Κράτος μέλος απαιτεί από τους υπηκόους του ορισμένους όρους εντιμότητος, οι οποίοι δεν δύνανται να αποδειχθούν με το έγγραφο, που αναφέρεται στην παράγραφο 1, το Κράτος αυτό δέχεται ως επαρκή απόδειξη για τους υπηκόους των άλλων Κρατών μελών,  βεβαίωση που χορηγείται από αρμόδια δικαστική ή διοικητική αρχή της χώρας καταγωγής ή προελεύσεως που να πιστοποιεί ότι πληρούνται οι όροι αυτοί. Οι βεβαιώσεις αυτές αναφέρονται στα συγκεκριμένα γεγονότα, τα οποία λαμβάνονται υπόψη στην χώρα υποδοχής.  3. Αν η χώρα καταγωγής ή προελεύσεως δεν χορηγεί το έγγραφο που αναφέρεται στις παραγράφους 1 και 2 τούτο δύναται να αντικατασταθεί από ένορκη δήλωση ή υπεύθυνη δήλωση του ενδιαφερομένου ενώπιον αρμοδίας δικαστικής ή διοικητικής αρχής ή ενδεχομένως  ενώπιον συμβολαιογράφου της χώρας καταγωγής ή προελεύσεως, ο οποίος χορηγεί βεβαίωση περί του όρκου αυτού ή περί της υπεύθυνης δηλώσεως. Η δήλωση περί μη πτωχεύσεως δύναται επίσης να γίνει ενώπιον αρμοδίου επαγγελματικού οργανισμού της ιδίας αυτής  χώρας.  4. Τα έγγραφα που εκδίδονται σύμφωνα με τις παραγράφους 1 και 2 δεν είναι δυνατόν να υποβληθούν μετά την πάροδο τριών μηνών από την ημερομηνία εκδόσεώς τους. Ο όρος αυτός ισχύει επίσης και για τις δηλώσεις που γίνονται, σύμφωνα με την παράγραφο 3.   Άρθρο 4  1. Όταν σε Κράτος μέλος υποδοχής η οικονομική ικανότης πρέπει να αποδειχθεί με βεβαίωση, το Κράτος αυτό θεωρεί τις αντίστοιχες βεβαιώσεις που χορηγούνται από τις Τράπεζες της χώρας καταγωγής ή προελεύσεως ή από άλλους οργανισμούς οριζομένους  από τη χώρα αυτή, ισοδύναμες προς τις βεβαιώσεις που χορηγούνται επί της ιδίας αυτού επικρατείας.  2. Όταν Κράτος μέλος απαιτεί από τους υπηκόους του ορισμένους όρους οικονομικής ικανότητος αυτών, οι οποίες δεν δύνανται να αποδειχθούν με το αναφερόμενο στην παράγραφο 1 έγγραφο, το Κράτος αυτό δέχεται ως επαρκή απόδειξη για τους υπηκόους των άλλων  Κρατών μελών, βεβαίωση, η οποία χορηγείται από αρμοδία διοικητική αρχή της χώρας καταγωγής ή προελεύσεως, δια της οποίας βεβαιούται ότι πληρούνται οι όροι αυτοί. Οι βεβαιώσεις αυτές αναφέρονται σε συγκεκριμένα γεγονότα που λαμβάνονται υπόψη στη χώρα  υποδοχής.   Άρθρο 5  1. Τα Κράτη μέλη αναγνωρίζουν ως επαρκή απόδειξη επαγγελματικής ικανότητος τις βεβαιώσεις, οι οποίες αναφέρονται στο άρθρο 3 παράγραφος 4 δεύτερο εδάφιο της οδηγίας 74/561/ΕΟΚ, καθώς και στο άρθρο 2 παράγραφος 4 δεύτερο εδάφιο της οδηγίας  74/562/ΕΟΚ οι οποίες χορηγούνται από άλλο Κράτος μέλος, όταν βασίζονται σε επιτυχείς εξετάσεις του αιτούντος ή σε πρακτική ασκήσεως τριών ετών.  2. Όσον αφορά τα φυσικά πρόσωπα και τις επιχειρήσεις που έχουν λάβει πριν από την 1η Ιανουαρίου 1975 την άδεια να ασκούν σε Κράτος μέλος, βάσει εθνικής ρυθμίσεως, το επάγγελμα του οδικού μεταφορέως εμπορευμάτων ή μεταφορέως επιβατών, στον τομέα των  εθνικών και / ή των διεθνών μεταφορών και εφ'όσον οι εν λόγω επιχειρήσεις συνιστούν εταιρίες κατά την έννοια του άρθρου 58 της συνθήκης, τα Κράτη μέλη αναγνωρίζουν ως επαρκή απόδειξη της επαγγελματικής ικανότητος τη βεβαίωση περί πραγματικής ασκήσεως  της εν λόγω δραστηριότητος σε Κράτος μέλος επί τρία έτη. Η δραστηριότης αυτή δεν πρέπει να έχει παύσει πριν από πέντε και πλέον έτη από της ημερομηνίας καταθέσεως της βεβαιώσεως.  Όταν πρόκειται περί επιχειρήσεως η πραγματική άσκηση των δραστηριοτήτων βεβαιούται για ένα από τα φυσικά πρόσωπα, τα οποία διευθύνουν στην πραγματικότητα τη δραστηριότητα μεταφορών της επιχειρήσεως.   Άρθρο 6  Τα Κράτη μέλη ορίζουν εντός της προθεσμίας που προβλέπεται στο άρθρο 7, τις αρχές ή οργανισμούς που είναι αρμόδιοι για τη χορήγηση των εγγράφων, τα οποία αναφέρονται στα άρθρα 3 και 4, καθώς και της βεβαιώσεως που αναφέρεται στο άρθρο 5  παράγραφος 2 ενημερώνουν δε αμέσως περί αυτού τα άλλα Κράτη μέλη και την Επιτροπή.   Άρθρο 7  1. Τα Κράτη μέλη λαμβάνουν τα μέτρα που είναι αναγκαία για να συμμορφωθούν προς την παρούσα οδηγία πριν από την 1η Ιανουαρίου 1979 και ενημερώνουν αμέσως περί αυτού την Επιτροπή.  2. Τα Κράτη μέλη γνωστοποιούν στην Επιτροπή τις σημαντικές διατάξεις εσωτερικού δικαίου που εκδίδουν στον τομέα που διέπεται από την παρούσα οδηγία.   Άρθρο 8  Η παρούσα οδηγία απευθύνεται στα Κράτη μέλη.  Έγινε στις Βρυξέλλες, στις 12 Δεκεμβρίου 1977.  Για το Συμβούλιο Ο Πρόεδρος L. DHOORE  (1) ΕΕ αριθ. Α 125 της 8.6.1976, σ. 54.  (2) ΕΕ αριθ. Α 197 της 23.8.1976, σ. 35.  (3) ΕΕ αριθ. Ν 308 της 19.11.1974, σ. 18.  (4) ΕΕ αριθ. Ν 308 της 19.11.1974, σ. 23.  (5) ΕΕ αριθ. Ν 257 της 19.10.1968, σ. 2.


title: Οδηγία 2011/78/ΕΕ της Επιτροπής, της 20ής Σεπτεμβρίου 2011 , για την τροποποίηση της οδηγίας 98/8/ΕΚ του Ευρωπαϊκού Κοινοβουλίου και του Συμβουλίου με σκοπό την καταχώριση του στελέχους AM65-52 του βακίλου Bacillus thuringiensis, υποείδος israelensis, ορότυπος H14, ως δραστικής ουσίας στο παράρτημα I  Κείμενο που παρουσιάζει ενδιαφέρον για τον ΕΟΧ

text:
               21.9.2011

               EL

               Επίσημη Εφημερίδα της Ευρωπαϊκής Ένωσης

               L 243/7

         ΟΔΗΓΊΑ 2011/78/ΕΕ ΤΗΣ ΕΠΙΤΡΟΠΉΣ
   της 20ής Σεπτεμβρίου 2011
   για την τροποποίηση της οδηγίας 98/8/ΕΚ του Ευρωπαϊκού Κοινοβουλίου και του Συμβουλίου με σκοπό την καταχώριση του στελέχους AM65-52 του βακίλου Bacillus thuringiensis, υποείδος israelensis, ορότυπος H14, ως δραστικής ουσίας στο παράρτημα I
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 98/8/ΕΚ του Ευρωπαϊκού Κοινοβουλίου και του Συμβουλίου, της 16ης Φεβρουαρίου 1998, για τη διάθεση βιοκτόνων στην αγορά (1), και ιδίως το άρθρο 16 παράγραφος 2 δεύτερο εδάφιο,
   Εκτιμώντας τα ακόλουθα:

               (1)

               Με τον κανονισμό (ΕΚ) αριθ. 1451/2007 της Επιτροπής, της 4ης Δεκεμβρίου 2007, σχετικά με τη δεύτερη φάση του δεκαετούς προγράμματος εργασίας που αναφέρεται στο άρθρο 16 παράγραφος 2 της οδηγίας 98/8/ΕΚ του Ευρωπαϊκού Κοινοβουλίου και του Συμβουλίου σχετικά με τη διάθεση βιοκτόνων προϊόντων στην αγορά (2), θεσπίστηκε κατάλογος δραστικών ουσιών που πρέπει να αξιολογηθούν με σκοπό την ενδεχόμενη καταχώρισή τους στο παράρτημα I ή IA ή IB της οδηγίας 98/8/ΕΚ. Ο κατάλογος αυτός περιλαμβάνει τον Bacillus thuringiensis, υποείδος israelensis, ορότυπος H14.

               (2)

               Βάσει του κανονισμού (ΕΚ) αριθ 1451/2007, το στέλεχος AM65-52 του Bacillus thuringiensis, υποείδος israelensis, ορότυπος Η14, αξιολογήθηκε σύμφωνα με το άρθρο 11 παράγραφος 2 της οδηγίας 98/8/ΕΚ για χρήση στον τύπο προϊόντων 18, εντομοκτόνα, ακαρεοκτόνα και προϊόντα για τον έλεγχο άλλων αρθροπόδων, που ορίζεται στο παράρτημα V της εν λόγω οδηγίας. Η χρήση του στελέχους SA3A του Bacillus thuringiensis, υποείδος israelensis, ορότυπος Η14, στον συγκεκριμένο τύπο προϊόντων είναι ακόμη υπό αξιολόγηση.

               (3)

               Ως κράτος μέλος εισηγητής ορίστηκε η Ιταλία, η οποία, στις 11 Ιουλίου 2008, υπέβαλε στην Επιτροπή την έκθεση της αρμόδιας αρχής, συνοδευόμενη από σύσταση, σύμφωνα με το άρθρο 14 παράγραφοι 4 και 6 του κανονισμού (ΕΚ) αριθ. 1451/2007.

               (4)

               Η έκθεση της αρμόδιας αρχής εξετάστηκε από τα κράτη μέλη και την Επιτροπή. Σύμφωνα με το άρθρο 15 παράγραφος 4 του κανονισμού (ΕΚ) αριθ. 1451/2007, οι διαπιστώσεις της εξέτασης ενσωματώθηκαν σε έκθεση αξιολόγησης, κατά τη συνεδρίαση της μόνιμης επιτροπής για τα βιοκτόνα προϊόντα στις 6 Μαΐου 2011.

               (5)

               Από τις αξιολογήσεις προκύπτει ότι τα βιοκτόνα που χρησιμοποιούνται ως ακαρεοκτόνα, εντομοκτόνα και προϊόντα για τον έλεγχο άλλων αρθροπόδων και περιέχουν το στέλεχος AM65-52 του Bacillus thuringiensis υποείδος israelensis ορότυπος Η14 αναμένεται να ικανοποιούν τις απαιτήσεις του άρθρου 5 της οδηγίας 98/8/ΕΚ. Είναι επομένως σκόπιμο να καταχωριστεί το στέλεχος AM65-52 του Bacillus thuringiensis υποείδος Israelensis ορότυπος Η14 στο παράρτημα I της εν λόγω οδηγίας.

               (6)

               Δεν αξιολογηθήκαν όλες οι πιθανές χρήσεις σε επίπεδο Ευρωπαϊκής Ένωσης. Συνεπώς, είναι σκόπιμο να αξιολογούν τα κράτη μέλη τις χρήσεις ή τα σενάρια έκθεσης και τους κινδύνους για τους ανθρώπινους πληθυσμούς και τα στοιχεία του περιβάλλοντος που δεν έχουν καλυφθεί αντιπροσωπευτικά κατά την εκτίμηση κινδύνων σε ενωσιακό επίπεδο και, κατά την έγκριση των προϊόντων, να εξασφαλίζουν τη λήψη των κατάλληλων μέτρων ή την επιβολή ειδικών όρων για τη μείωση των εντοπισθέντων κινδύνων σε αποδεκτά επίπεδα.

               (7)

               Λαμβάνοντας υπόψη τους πιθανούς κινδύνους που εντοπίστηκαν όσον αφορά την επαγγελματική χρήση χωρίς μέσα ατομικής προστασίας, είναι σκόπιμο να απαιτείται η χορήγηση των αδειών για επαγγελματική χρήση των σχετικών προϊόντων μόνο για χρήση με κατάλληλα μέσα ατομικής προστασίας, εκτός εάν η αίτηση έγκρισης του προϊόντος καταδεικνύει ότι οι κίνδυνοι για τους επαγγελματίες χρήστες μπορούν να μειωθούν σε αποδεκτά επίπεδα με άλλα μέσα.

               (8)

               Λαμβάνοντας υπόψη την έμμεση έκθεση του ανθρώπου μέσω της κατανάλωσης τροφίμων, ως αποτέλεσμα των αντιπροσωπευτικών χρήσεων που εξετάστηκαν στην εκτίμηση κινδύνων, είναι σκόπιμο να απαιτείται, κατά περίπτωση, να εξακριβώνεται το κατά πόσον είναι αναγκαίο να καθορίζονται νέα ή τροποποιημένα ανώτατα όρια καταλοίπων σύμφωνα με τον κανονισμό (ΕΚ) αριθ. 470/2009 του Ευρωπαϊκού Κοινοβουλίου και του Συμβουλίου, της 6ης Μαΐου 2009, για θέσπιση κοινοτικών διαδικασιών σχετικά με τον καθορισμό ορίων καταλοίπων των φαρμακολογικά δραστικών ουσιών στα τρόφιμα ζωικής προέλευσης, για την κατάργηση του κανονισμού (ΕΟΚ) αριθ. 2377/90 του Συμβουλίου και τροποποίηση της οδηγίας 2001/82/ΕΚ του Ευρωπαϊκού Κοινοβουλίου και του Συμβουλίου και του κανονισμού (ΕΚ) αριθ. 726/2004 του Ευρωπαϊκού Κοινοβουλίου και του Συμβουλίου (3), ή τον κανονισμό (ΕΚ) αριθ. 396/2005 του Ευρωπαϊκού Κοινοβουλίου και του Συμβουλίου, της 23ης Φεβρουαρίου 2005, για τα ανώτατα όρια καταλοίπων φυτοφαρμάκων μέσα η πάνω στα τρόφιμα και τις ζωοτροφές φυτικής και ζωικής προέλευσης και για την τροποποίηση της οδηγίας 91/414/ΕΟΚ του Συμβουλίου (4). Πρέπει να λαμβάνονται μέτρα που να εξασφαλίζουν ότι δεν θα υπάρξει υπέρβαση των εφαρμοστέων ανώτατων ορίων για τα κατάλοιπα.

               (9)

               Οι διατάξεις της παρούσας οδηγίας θα πρέπει να εφαρμοστούν ταυτόχρονα σε όλα τα κράτη μέλη, ώστε να διασφαλιστεί η ίση μεταχείριση στην αγορά της Ένωσης των βιοκτόνων που περιέχουν ως δραστική ουσία το στέλεχος AM65-52 του Bacillus thuringiensis, υποείδος israelensis, ορότυπος Η14 και να διευκολυνθεί εν γένει η εύρυθμη λειτουργία της αγοράς βιοκτόνων.

               (10)

               Πρέπει να προβλέπεται ένα εύλογο χρονικό διάστημα πριν από την καταχώριση δραστικής ουσίας στο παράρτημα I της οδηγίας 98/8/ΕΚ, ώστε να παρέχεται η δυνατότητα, αφενός, στα κράτη μέλη και στα ενδιαφερόμενα μέρη να προετοιμάζονται για την ικανοποίηση των συνεπαγόμενων νέων απαιτήσεων και αφετέρου, στους αιτούντες που έχουν καταρτίσει φακέλους, να επωφελούνται πλήρως από τη δεκαετή περίοδο προστασίας των δεδομένων η οποία αρχίζει από την ημερομηνία καταχώρισης, σύμφωνα με το άρθρο 12 παράγραφος 1 στοιχείο γ) σημείο ii) της οδηγίας 98/8/ΕΚ.

               (11)

               Μετά την καταχώριση, τα κράτη μέλη πρέπει να διαθέτουν εύλογα χρονικά περιθώρια για να εφαρμόσουν το άρθρο 16 παράγραφος 3 της οδηγίας 98/8/ΕΚ.

               (12)

               Συνεπώς, η οδηγία 98/8/ΕΚ πρέπει να τροποποιηθεί αναλόγως.

               (13)

               Τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης επιτροπής για τα βιοκτόνα προϊόντα,

         ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Το παράρτημα I της οδηγίας 98/8/ΕΚ τροποποιείται σύμφωνα με το παράρτημα της παρούσας οδηγίας.
   Άρθρο 2
   1.   Τα κράτη μέλη θεσπίζουν και δημοσιεύουν, το αργότερο έως τις 30 Σεπτεμβρίου 2012, τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία.
   Εφαρμόζουν τις διατάξεις αυτές από την 1η Οκτωβρίου 2013.
   Όταν τα κράτη μέλη θεσπίζουν τις ανωτέρω διατάξεις, αυτές περιέχουν αναφορά στην παρούσα οδηγία ή συνοδεύονται από την αναφορά αυτή κατά την επίσημη έκδοσή τους. Ο τρόπος της αναφοράς αποφασίζεται από τα κράτη μέλη.
   2.   Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.
   Άρθρο 3
   Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   Άρθρο 4
   Η παρούσα οδηγία απευθύνεται στα κράτη μέλη.

      Βρυξέλλες, 20 Σεπτεμβρίου 2011.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 123 της 24.4.1998, σ. 1.

      (2)  ΕΕ L 325 της 11.12.2007, σ. 3.

      (3)  ΕΕ L 152 της 16.6.2009, σ. 11.

      (4)  ΕΕ L 70 της 16.3.2005, σ. 1.

      ΠΑΡΑΡΤΗΜΑ
      Στο παράρτημα I της οδηγίας 98/8/ΕΚ προστίθεται η ακόλουθη εγγραφή:

                     Αριθ.

                     Κοινή ονομασία

                     Ονομασία IUPAC
                     Αριθμοί αναγνώρισης

                     Ελάχιστη καθαρότητα της δραστικής ουσίας στο βιοκτόνο, όπως διατίθεται στην αγορά

                     Ημερομηνία καταχώρισης

                     Προθεσμία συμμόρφωσης με το άρθρο 16 παράγραφος 3 (στην περίπτωση των προϊόντων που περιέχουν περισσότερες της μιας δραστικές ουσίες, η προθεσμία συμμόρφωσης με το άρθρο 16 παράγραφος 3 είναι εκείνη που καθορίζεται στην τελευταία από τις αποφάσεις καταχώρισης των δραστικών ουσιών τους)

                     Ημερομηνία λήξης της καταχώρισης

                     Τύπος προϊόντων

                     Ειδικές διατάξεις (1)

                     «46

                     Bacillus thuringiensis, υποείδος israelensis, ορότυπος H14, στέλεχος AM65-52

                     Δεν εφαρμόζεται

                     Δίχως σχετικές προσμείξεις

                     1η Οκτωβρίου 2013

                     30 Σεπτεμβρίου 2015

                     30 Σεπτεμβρίου 2023

                     18

                     Κατά την εξέταση των αιτήσεων έγκρισης προϊόντων σύμφωνα με το άρθρο 5 και το παράρτημα VI, τα κράτη μέλη αξιολογούν, εφόσον έχει σημασία για το συγκεκριμένο προϊόν, τις χρήσεις ή τα σενάρια έκθεσης, καθώς και τους κινδύνους για τους ανθρώπινους πληθυσμούς και τα στοιχεία του περιβάλλοντος που δεν έχουν καλυφθεί αντιπροσωπευτικά από την εκτίμηση κινδύνων σε ενωσιακό επίπεδο.
                     Τα προϊόντα που εγκρίνονται για επαγγελματική χρήση πρέπει να χρησιμοποιούνται με κατάλληλα μέσα ατομικής προστασίας, εκτός εάν η αίτηση έγκρισης του προϊόντος καταδεικνύει ότι οι κίνδυνοι για τους επαγγελματίες χρήστες είναι δυνατόν να περιοριστούν σε αποδεκτά επίπεδα με άλλα μέσα.
                     Για προϊόντα που περιέχουν το στέλεχος AM65-52 του Bacillus thuringiensis, υποείδος israelensis, ορότυπος Η14, με ενδεχόμενη συνέπεια την παρουσία καταλοίπων στα τρόφιμα ή τις ζωοτροφές, τα κράτη μέλη εξακριβώνουν κατά πόσον είναι αναγκαίο να καθοριστούν νέα ή τροποποιημένα ανώτατα όρια καταλοίπων (MRL/ΑΟΚ) σύμφωνα με τον κανονισμό (ΕΚ) αριθ. 470/2009 ή τον κανονισμό (ΕΚ) αριθ. 396/2005, και λαμβάνουν τα δέοντα μέτρα μετριασμού του κινδύνου ώστε να εξασφαλίζεται ότι δεν υπερβαίνονται τα ισχύοντα ΑΟΚ.»

         (1)  Για την τήρηση των κοινών αρχών του παραρτήματος VI, το περιεχόμενο και τα συμπεράσματα των εκθέσεων αξιολόγησης διατίθενται στο δικτυακό τόπο της Επιτροπής: http://ec.europa.eu/comm/environment/biocides/index.htm


title: Οδηγία 2008/117/ΕΚ του Συμβουλίου, της 16ης Δεκεμβρίου 2008 , για την τροποποίηση της οδηγίας 2006/112/ΕΚ σχετικά με το κοινό σύστημα φόρου προστιθέμενης αξίας για την καταπολέμηση της φοροδιαφυγής που συνδέεται με τις ενδοκοινοτικές πράξεις

text:
               20.1.2009

               EL

               Επίσημη Εφημερίδα της Ευρωπαϊκής Ένωσης

               L 14/7

      ΟΔΗΓΊΑ 2008/117/ΕΚ ΤΟΥ ΣΥΜΒΟΥΛΊΟΥ

   της 16ης Δεκεμβρίου 2008
   για την τροποποίηση της οδηγίας 2006/112/ΕΚ σχετικά με το κοινό σύστημα φόρου προστιθέμενης αξίας για την καταπολέμηση της φοροδιαφυγής που συνδέεται με τις ενδοκοινοτικές πράξεις
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 93,
   την πρόταση της Επιτροπής,
   τη γνώμη του Ευρωπαϊκού Κοινοβουλίου (1),
   τη γνώμη της Ευρωπαϊκής Οικονομικής και Κοινωνικής Επιτροπής (2),
   Εκτιμώντας τα ακόλουθα:

               (1)

               Η απάτη στον τομέα του φόρου προστιθέμενης αξίας (ΦΠΑ) επηρεάζει σημαντικά τα φορολογικά έσοδα των κρατών μελών και διαταράσσει την οικονομική δραστηριότητα στην εσωτερική αγορά, δημιουργώντας μη δικαιολογούμενες ροές αγαθών και διαθέτοντας στην αγορά αγαθά σε τιμές αδικαιολόγητα χαμηλές.

               (2)

               Οι αδυναμίες του ενδοκοινοτικού καθεστώτος ΦΠΑ, και ιδίως του συστήματος ανταλλαγής πληροφοριών σχετικά με τις παραδόσεις αγαθών στο εσωτερικό της Κοινότητας, όπως θεσπίσθηκε με την οδηγία 2006/112/ΕΚ του Συμβουλίου (3), είναι ένα από τα αίτια της απάτης αυτής. Ειδικότερα, το διάστημα που παρέρχεται μεταξύ μιας πράξης και της αντίστοιχης ανταλλαγής πληροφοριών στο πλαίσιο του συστήματος ανταλλαγής πληροφοριών σχετικά με τον ΦΠΑ αποτελεί εμπόδιο για την αποτελεσματική χρησιμοποίηση των εν λόγω πληροφοριών για την καταπολέμηση της απάτης.

               (3)

               Για την αποτελεσματική καταπολέμηση της απάτης αυτής, είναι απαραίτητο η διοίκηση του κράτους μέλους στον οποίο είναι απαιτητός ο ΦΠΑ να διαθέτει πληροφορίες σχετικά με τις ενδοκοινοτικές παραδόσεις αγαθών εντός προθεσμίας που δεν υπερβαίνει ένα μήνα.

               (4)

               Για να είναι η διασταυρωμένη επαλήθευση των πληροφοριών χρήσιμη για την καταπολέμηση της απάτης, θα πρέπει να εξασφαλισθεί ότι οι ενδοκοινοτικές πράξεις δηλώνονται για την ίδια φορολογική περίοδο από τον προμηθευτή, καθώς και από τον αγοραστή ή τον λήπτη.

               (5)

               Λαμβανομένης υπόψη της εξέλιξης του περιβάλλοντος και των εργαλείων εργασίας των επιχειρήσεων, θα πρέπει να εξασφαλισθεί ότι οι δηλώσεις αυτές δύνανται να πραγματοποιούνται μέσω απλών ηλεκτρονικών διαδικασιών, ώστε να μειώνεται όσο το δυνατόν περισσότερο η διοικητική επιβάρυνση.

               (6)

               Προκειμένου να διατηρείται η ισορροπία μεταξύ των στόχων της Κοινότητας που αφορούν την καταπολέμηση της φοροδιαφυγής και τη μείωση της διοικητικής επιβάρυνσης των οικονομικών φορέων, είναι σκόπιμο να προβλεφθεί η δυνατότητα για τα κράτη μέλη να επιτρέπουν στις επιχειρήσεις να υποβάλλουν ανά τρίμηνο τους ανακεφαλαιωτικούς πίνακες για τις ενδοκοινοτικές παραδόσεις αγαθών, εφόσον το ποσό τους δεν είναι σημαντικό. Τα κράτη μέλη, τα οποία επιθυμούν να οργανώσουν την προοδευτική θέση σε εφαρμογή της δυνατότητας αυτής, θα πρέπει να μπορούν μεταβατικά να καθορίσουν το ποσό αυτό σε υψηλότερο επίπεδο. Ομοίως, θα πρέπει να προβλεφθεί η δυνατότητα για τα κράτη μέλη να επιτρέπουν στις επιχειρήσεις να συλλέγουν σε τριμηνιαία βάση τις πληροφορίες που αφορούν τις ενδοκοινοτικές παροχές υπηρεσιών.

               (7)

               Ο αντίκτυπος της ταχύτερης ανταλλαγής πληροφοριών στην ικανότητα των κρατών να πατάσσουν την απάτη που σχετίζεται με τον ΦΠΑ καθώς και οι επιλογές θα πρέπει να αξιολογηθούν από την Επιτροπή μετά παρέλευση ενός έτους εφαρμογής των νέων διατάξεων, προκειμένου ιδίως να καθορισθεί το κατά πόσο πρέπει να διατηρηθούν αυτές οι επιλογές.

               (8)

               Δεδομένου ότι οι στόχοι της προβλεπόμενης δράσης για την καταπολέμηση της απάτης στον τομέα του ΦΠΑ δεν μπορούν να επιτευχθούν επαρκώς από τα κράτη μέλη, η δράση των οποίων εξαρτάται από τις πληροφορίες που συγκεντρώνονται από τα άλλα κράτη μέλη, και μπορούν, συνεπώς, να επιτευχθούν καλύτερα, λόγω της αναγκαίας συμμετοχής όλων των κρατών μελών, σε κοινοτικό επίπεδο, η Κοινότητα μπορεί να λάβει μέτρα σύμφωνα με την αρχή της επικουρικότητας του άρθρου 5 της συνθήκης. Σύμφωνα με την αρχή της αναλογικότητας του ιδίου άρθρου, η παρούσα οδηγία δεν υπερβαίνει τα αναγκαία όρια για την εκπλήρωση των στόχων αυτών.

               (9)

               Συνεπώς, η οδηγία 2006/112/ΕΚ θα πρέπει να τροποποιηθεί αναλόγως.

               (10)

               Σύμφωνα με το σημείο 34 της διοργανικής συμφωνίας για τη βελτίωση της νομοθεσίας (4), τα κράτη μέλη ενθαρρύνονται να καθορίσουν, για αυτά τα ίδια και προς κοινοτικό όφελος, τους δικούς τους πίνακες, οι οποίοι θα εμφανίζουν, στο μέτρο του δυνατού, την αντιστοιχία μεταξύ της παρούσας οδηγίας και των μέτρων μεταφοράς στο εσωτερικό δίκαιο, και να τους δημοσιοποιήσουν,

         ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Η οδηγία 2006/112/ΕΚ τροποποιείται ως εξής:

               1.

               Στο άρθρο 64, η παράγραφος 2 αντικαθίσταται από το ακόλουθο κείμενο:
               «2.   Οι παροχές υπηρεσιών για τις οποίες ο φόρος οφείλεται από τον λήπτη των υπηρεσιών κατ’ εφαρμογή του άρθρου 196 και οι οποίες πραγματοποιούνται συνεχώς επί χρονική περίοδο μεγαλύτερη του έτους και δεν συνεπάγονται τμηματικές καταβολές έναντι λογαριασμού ή πληρωμές στη διάρκεια της περιόδου αυτής, θεωρείται ότι ολοκληρώνονται κατά τη λήξη κάθε ημερολογιακού έτους, εφόσον συνεχίζεται η παροχή υπηρεσιών.
               Τα κράτη μέλη μπορούν να προβλέπουν ότι, σε ορισμένες περιπτώσεις, πλην εκείνων που αναφέρονται στο πρώτο εδάφιο, οι παραδόσεις αγαθών και οι παροχές υπηρεσιών που πραγματοποιούνται συνεχώς επί μια χρονική περίοδο, θεωρείται ότι ολοκληρώνονται ανά διαστήματα τουλάχιστον ετήσιας διάρκειας.».

               2.

               Στο άρθρο 66, προστίθεται το ακόλουθο εδάφιο:
               «Εντούτοις, η παρέκκλιση που προβλέπεται στο πρώτο εδάφιο δεν εφαρμόζεται όσον αφορά τις παροχές υπηρεσιών για τις οποίες ο λήπτης των υπηρεσιών είναι υπόχρεος του φόρου κατ’ εφαρμογή του άρθρου 196.».

               3.

               Το άρθρο 263 αντικαθίσταται από το ακόλουθο κείμενο:
               «Άρθρο 263
               1.   Συντάσσεται ανακεφαλαιωτικός πίνακας για κάθε ημερολογιακό μήνα εντός προθεσμίας που δεν υπερβαίνει ένα μήνα και σύμφωνα με τις διαδικασίες τις οποίες θα πρέπει να καθορίσουν τα κράτη μέλη.
               1α.   Εντούτοις, τα κράτη μέλη μπορούν να επιτρέπουν στους υποκείμενους σε φόρο, υπό τις προϋποθέσεις που δύνανται να ορίζουν, να υποβάλλουν κατ’ επιλογή τους τον ανακεφαλαιωτικό πίνακα ανά ημερολογιακή τριμηνία, εντός προθεσμίας που δεν θα υπερβαίνει ένα μήνα από το τέλος του τριμήνου, οσάκις το σύνολο του τριμηνιαίου ποσού, εκτός ΦΠΑ, για τις παραδόσεις αγαθών που εμπίπτουν στο άρθρο 264 παράγραφος 1 στοιχείο δ) και στο άρθρο 265 παράγραφος 1 στοιχείο γ), δεν υπερβαίνει, ούτε κατά την υπόψιν τριμηνία ούτε κατά τις τέσσερις προηγούμενες, το ποσό των 50 000 EUR ή το αντίστοιχο ποσό σε εθνικό νόμισμα.
               Η δυνατότητα που προβλέπεται στο πρώτο εδάφιο παύει να εφαρμόζεται από το τέλος του μήνα κατά τον οποίο το συνολικό ποσό, εκτός ΦΠΑ, των παραδόσεων των αγαθών σύμφωνα με το άρθρο 264 παράγραφος 1 στοιχείο δ) και το άρθρο 265 παράγραφος 1 στοιχείο γ), υπερβαίνει, για την τρέχουσα τριμηνία, το ποσό των 50 000 EUR ή το αντίστοιχο ποσό σε εθνικό νόμισμα. Στην περίπτωση αυτή, συντάσσεται ανακεφαλαιωτικός πίνακας για τον μήνα ή τους μήνες που διέρρευσαν από την αρχή του τριμήνου, εντός προθεσμίας που δεν υπερβαίνει ένα μήνα.
               1β.   Μέχρι τις 31 Δεκεμβρίου 2011, τα κράτη μέλη μπορούν να καθορίζουν το ποσό που προβλέπεται στην παράγραφο 1α σε 100 000 EUR ή στο αντίστοιχο ποσό σε εθνικό νόμισμα.
               1γ.   Τα κράτη μέλη μπορούν, υπό τις προϋποθέσεις και τα όρια που ενδεχομένως καθορίζουν, να επιτρέπουν στους υποκείμενους σε φόρο, για τις παροχές υπηρεσιών σύμφωνα με το άρθρο 264 παράγραφος 1 στοιχείο δ), να υποβάλλουν τον ανακεφαλαιωτικό πίνακα για κάθε τριμηνία εντός προθεσμίας που δεν υπερβαίνει ένα μήνα από το τέλος του τριμήνου.
               Τα κράτη μέλη μπορούν ιδίως να απαιτούν από τους υποκείμενους σε φόρο οι οποίοι παραδίδουν τα αγαθά ή παρέχουν τις υπηρεσίες που αναφέρονται στο άρθρο 264 παράγραφος 1 στοιχείο δ), να υποβάλλουν τον ανακεφαλαιωτικό πίνακα εντός της προθεσμίας που απορρέει από την εφαρμογή των παραγράφων 1 έως 1β.
               2.   Τα κράτη μέλη επιτρέπουν και μπορούν να απαιτούν την υποβολή του ανακεφαλαιωτικού πίνακα της παραγράφου 1 μέσω της διαβίβασης του σχετικού αρχείου με ηλεκτρονικά μέσα, υπό τις προϋποθέσεις που καθορίζουν.».

               4.

               Στο άρθρο 264, η παράγραφος 2 αντικαθίσταται από το ακόλουθο κείμενο:
               «2.   Το ποσό που αναφέρεται στην παράγραφο 1 στοιχείο δ) δηλώνεται για την περίοδο υποβολής που ορίζεται στο άρθρο 263 παράγραφοι 1 έως 1γ, κατά τη διάρκεια της οποίας κατέστη απαιτητός ο φόρος.
               Το ποσό που αναφέρεται στην παράγραφο 1 στοιχείο στ) δηλώνεται για την περίοδο υποβολής που ορίζεται στο άρθρο 263 παράγραφοι 1 έως 1γ, κατά τη διάρκεια της οποίας ο διακανονισμός κοινοποιήθηκε στον αποκτώντα.».

               5.

               Στο άρθρο 265, η παράγραφος 2 αντικαθίσταται από το ακόλουθο κείμενο:
               «2.   Το ποσό της παραγράφου 1 στοιχείο γ) δηλώνεται για την περίοδο υποβολής του ανακεφαλαιωτικού πίνακα σύμφωνα με στο άρθρο 263 παράγραφοι 1 έως 1β, κατά τη διάρκεια της οποίας ο φόρος κατέστη απαιτητός.».

         Άρθρο 2
   Βάσει των πληροφοριών που της παρέχουν τα κράτη μέλη, η Επιτροπή υποβάλει, στις 30 Ιουνίου 2011 το αργότερο, έκθεση στην οποία αξιολογούνται οι επιπτώσεις του άρθρου 263 παράγραφος 1 της οδηγίας 2006/112/ΕΚ επί της ικανότητας των κρατών μελών να πατάξουν την απάτη όσον αφορά τον ΦΠΑ που σχετίζεται με τις ενδοκοινοτικές παραδόσεις αγαθών και τις παροχές υπηρεσιών καθώς και τη χρησιμότητα των επιλογών που προβλέπονται στο άρθρο 263 παράγραφοι 1α έως 1γ, συνοδευόμενη, ανάλογα με τα συμπεράσματα της έκθεσης, από κατάλληλες προτάσεις.
   Άρθρο 3
   1.   Τα κράτη μέλη θέτουν σε ισχύ τις απαραίτητες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία με ισχύ από την 1η Ιανουαρίου 2010. Ανακοινώνουν αμέσως στην Επιτροπή το κείμενο των εν λόγω διατάξεων καθώς και πίνακα αντιστοιχίας μεταξύ των εν λόγω διατάξεων και της παρούσας οδηγίας.
   Οι διατάξεις αυτές, όταν θεσπίζονται από τα κράτη μέλη, περιέχουν αναφορά στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Ο τρόπος της αναφοράς καθορίζεται από τα κράτη μέλη.
   2.   Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.
   Άρθρο 4
   Η παρούσα οδηγία αρχίζει να ισχύει την επόμενη ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   Άρθρο 5
   Η παρούσα οδηγία απευθύνεται στα κράτη μέλη.

      Βρυξέλλες, 16 Δεκεμβρίου 2008.

            Για το Συμβούλιο

            Η Πρόεδρος

         R. BACHELOT-NARQUIN

      (1)  Γνώμη η οποία διατυπώθηκε στις 4 Δεκεμβρίου 2008 (δεν έχει ακόμα δημοσιευθεί στην Επίσημη Εφημερίδα).

      (2)  Γνώμη η οποία διατυπώθηκε στις 22 Οκτωβρίου 2008 (δεν έχει ακόμα δημοσιευθεί στην Επίσημη Εφημερίδα).

      (3)  ΕΕ L 347 της 11.12.2006, σ. 1.

      (4)  ΕΕ C 321 της 31.12.2003, σ. 1.